
ΑΠΟΦΑΣΕΙ Σ 

Αριθμ. Δ6/Φ1/ΟΙΚ.1725 

Καθορισμός τύπου και περιεχομένου συμβάσεων πώλησης 
ηλεκτρικής ενέργειας που παράγεται με χρήση Ανα¬ 
νεώσιμων Πηγών Ενέργειας και μέσω Συμπαραγωγής 
Ηλεκτρισμού και Θερμότητας Υψηλής Απόδοσης στο 
Δίκτυο των Μη Διασυνδεδεμένων Νήσων σύμφωνα με 
τις διατάξεις του άρθρου 12 παρ. 3 του ν. 3468/2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Το ν. 2244/1944 «Ρύθμιση θεμάτων ηλεκτροπαρα¬ 
γωγής από ανανεώσιμες πηγές ενέργειας και από συμ¬ 
βατικά καύσιμα και άλλες διατάξεις (ΦΕΚ Α' 168) και 
ειδικότερα το άρθρο 5 αυτού, 
β) το ν. 2647/1998 «Μεταβίβαση αρμοδιοτήτων στις 
Περιφέρειες και την Αυτοδιοίκηση και άλλες διατάξεις» 
(ΦΕΚ Α' 239) και ειδικότερα το άρθρο 1 αυτού, 
γ) το ν. 2773/1999 «Απελευθέρωση της αγοράς ηλεκτρι¬ 
κής ενέργειας - Ρύθμιση θεμάτων ενεργειακής πολιτικής 
και άλλες διατάξεις» (ΦΕΚ Α' 286) και ειδικότερα το 
άρθρο 22 παρ. 2 και το άρθρο 23α παρ. 4 αυτού, 
δ) το ν. 3468/2006 «Παραγωγή ηλεκτρικής ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129) και ειδικότερα το άρθρο 
12 αυτού, 

ε) την υπ’ αριθμ. Δ6/Φ1/2000/2002 απόφαση του 
Υπουργού Ανάπτυξης «Διαδικασία έκδοσης αδειών 
εγκατάστασης και λειτουργίας σταθμών παραγωγής 
ηλεκτρικής ενέργειας και χρήση ανανεώσιμων πηγών 
ενέργειας και μεγάλων υδροηλεκτρικών σταθμών και 
τύποι συμβάσεων αγοραπωλησίας ηλεκτρικής ενέργει¬ 
ας» (ΦΕΚ Β' 158), όπως ισχύει, και ειδικότερα το άρθρο 
22 αυτής, 

στ) την υπ’ αριθμ. Δ6/Φ1/5000/28.3.2003 απόφαση του 
Υπουργού Ανάπτυξης «Τροποποίηση διατάξεων της 
2000/2002 απόφασης του Υπουργού Ανάπτυξης» (ΦΕΚ 
Β' 410), 

ζ) την υπ’ αριθμ. Δ6/Φ1/οικ.18359/2006 απόφαση του 
Υπουργού Ανάπτυξης «Τύπος και περιεχόμενο συμβά¬ 
σεων αγοραπωλησίας ηλεκτρικής ενέργειας στο Σύ¬ 
στημα και στο Διασυνδεδεμένο Δίκτυο, σύμφωνα με 
τις διατάξεις του άρθρου 12 παρ. 3 του ν. 3468/2006» 
(ΦΕΚ Β' 1442), 

η) το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98), 
σε συνδυασμό με το π.δ. 381/1989 «Οργανισμός του Υπουρ¬ 
γείου Βιομηχανίας, Ενέργειας και Τεχνολογίας» (ΦΕΚ Α' 
168) και το π.δ. 27/1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ Α 19), 
θ) τις εισηγήσεις της Δ.Ε.Η Α.Ε. προς τη Ρ.Α.Ε. ΔΕΗ/ 
ΓΔΝΣ 4452/06.10.2006 (ΡΑΕ 1-42142/6.10.2006) και ΔΕΗ/ 
Γ Δ Ν Σ/5565/12/12/2006 (ΡΑΕ 1-44089/12.12.2006) με θέμα 
τη διαμόρφωση σχεδίου σύμβασης πώλησης ηλεκτρικής 
ενέργειας από εγκαταστάσεις παραγωγής που συνδέο¬ 
νται με το Δίκτυο των Μη Διασυνδεδεμένων Νήσων» 
ι) τη γνωμοδότηση της ΡΑΕ 354/2006 προς τον Υπουρ¬ 
γό Ανάπτυξης για την έκδοση απόφασης καθορισμού 
του τύπου και του περιεχομένου των συμβάσεων πώλη¬ 
σης ηλεκτρικής ενέργειας στο Δίκτυο των Μη Διασυν- 
δεδεμένων Νήσων, κατά τα προβλεπόμενα στο άρθρο 
12 παρ. 3 του ν. 3468/2006. 

ια) το γεγονός ότι η εφαρμογή της παρούσας απόφα¬ 
σης δεν επιφέρει οικονομική επιβάρυνση στο Ελληνικό 
Δημόσιο, αποφασίζουμε: 

Αρθρο 1 

Το άρθρο 22 της υπ’ αριθμ. Δ6/Φ1/2000/6.2.2002 
υπουργικής απόφασης, όπως ισχύει, αντικαθίσταται 
ως εξής: 

«Άρθρο 22 

Σύμβαση πώλησης και αγοράς ηλεκτρικής ενέργειας 

Η σύμβαση αγοραπωλησίας ηλεκτρικής ενέργειας που 
συνάπτεται μεταξύ του Διαχειριστή Μη Διασυνδεδε- 
μένων Νήσων και Παραγωγού ηλεκτρικής ενέργειας, 
για σταθμούς που αξιοποιούν ανανεώσιμες πηγές και 
συμπαραγωγή ηλεκτρισμού και θερμότητας υψηλής 
απόδοσης και συνδέονται στο Δίκτυο των Μη Διασυν- 
δεδεμένων Νήσων συνάπτεται σύμφωνα με τον ακόλου¬ 
θο τύπο. Ειδικά για την περίπτωση αιολικών σταθμών 
προσαρτάται και αποτελεί αναπόσπαστο μέρος της 
σύμβασης το εγκρινόμενο με την παρούσα απόφαση 
παράρτημα. 

ΣΥΜΒΑΣΗ ΠΩΛΗΣΗΣ ΗΛΕΚΤΡΙΚΗΣ ΕΝΕΡΓΕΙΑΣ 

Στην Αθήνα, σήμερα την. 

ΜΕΤΑΞΥ 

Της Ανώνυμης Εταιρείας με την επωνυμία «Δημόσια 
Επιχείρηση Ηλεκτρισμού Α.Ε.», με το διακριτικό τίτλο 

«ΔΕΗ Α.Ε.» με την εκ του νόμου ιδιότητά της ως Δι¬ 
αχειριστή Μη Διασυνδεδεμένων Νήσων, (εφεξής Δια¬ 
χειριστής Μη Διασυνδεδεμένων Νήσων), που εδρεύει 

στην Αθήνα, οδός .αρ.και εκπροσωπείται 

νόμιμα για την υπογραφή της παρούσας σύμβασης, από 

τον κ., δυνάμει της υπ' αρ./ απόφασης 

του Διοικητικού Συμβουλίου, με Α.Φ.Μ.της Δ.Ο.Υ. 

. αφενός 

ΚΑΙ 

Της.με την επωνυμία «.» 

και το διακριτικό τίτλο (που στο εξής και χάριν συντομί¬ 
ας θα καλείται «Παραγωγός», που εδρεύει στ., 

οδός. αρ. και εκπροσωπείται νόμι¬ 

μα για την υπογραφή της παρούσας σύμβασης από 

τον κ.(διαχειριστή, ή δυνάμει στης υπ' 

αρ.απόφασης του Διοικητικού Συμβουλίου της), με 

Α.Φ.Μ.της Δ.Ο.Υ., αφετέρου 

που έλαβαν υπόψη: 

α) το ν. 2773/1999 «Απελευθέρωση της αγοράς ηλε¬ 
κτρικής ενέργειας - Ρύθμιση θεμάτων ενεργειακής πολι¬ 
τικής και λοιπές διατάξεις» (ΦΕΚ Α' 286), όπως ισχύει, 
β) το ν. 2244/1944 «Ρύθμιση θεμάτων ηλεκτροπα¬ 
ραγωγής από ανανεώσιμες πηγές ενέργειας και από 
συμβατικά καύσιμα και άλλες διατάξεις (ΦΕΚ Α' 168) 
όπως ισχύει, 

γ) το ν. 2941/2001 «Απλοποίηση διαδικασιών ίδρυσης 
εταιρειών, αδειοδότησης ανανεώσιμων πηγών ενέργει¬ 
ας, ρύθμιση θεμάτων της ανωνύμου εταιρείας Ελληνι¬ 
κά Ναυπηγεία και άλλες διατάξεις» (ΦΕΚ Α' 201), όπως 
ισχύει, 

δ) το ν. 3468/2006 «Παραγωγή ηλεκτρικής ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129), 
ε) την απόφαση του Υπουργού Ανάπτυξης Δ6/ 
Φ1/2000/2002 «Διαδικασία έκδοσης αδειών εγκατάστα¬ 
σης και λειτουργίας σταθμών παραγωγής ηλεκτρικής 
ενέργειας και χρήση ανανεώσιμων πηγών ενέργειας και 
μεγάλων υδροηλεκτρικών σταθμών και τύποι συμβάσε¬ 
ων αγοραπωλησίας ηλεκτρικής ενέργειας» (ΦΕΚ Β' 158), 
όπως ισχύει, και ιδίως το άρθρο 22 αυτής, 
στ) τον Κώδικα Διαχείρισης του Συστήματος και Συ¬ 
ναλλαγών Ηλεκτρικής Ενέργειας, που εγκρίθηκε με την 
υπουργική απόφαση Δ5-ΗΛ/Β/οι/8311/9.5.2005 (ΦΕΚ Β’ 
655) όπως τροποποιήθηκε και ισχύει, 
ζ) την άδεια παραγωγής ηλεκτρικής ενέργειας 
.που κατέχει ο Παραγωγός, καθώς και τις τυ¬ 
χόν μεταγενέστερες τροποποιήσεις (ή την απόφαση 
εξαίρεσης της ΡΑΕ.), 

η) την άδεια εγκατάστασης που κατέχει ο Παραγωγός 
., καθώς και τις τυχόν μεταγενέστερες τρο¬ 
ποποιήσεις της (ή την έγκριση περιβαλλοντικών όρων 

., εφόσον απαιτείται), 

θ) την από . σύμβαση σύνδεσης ανάμεσα στον 

Διαχειριστή Μη Διασυνδεδεμένων Νήσων και τον Πα¬ 
ραγωγό, 

συμφωνήθηκαν, συνομολογήθηκαν και έγιναν αμοιβαία 
αποδεκτά τα ακόλουθα: 

Άρθρο πρώτο 
Αντικείμενο της Σύμβασης 

1. Ο Διαχειριστής Μη Διασυνδεδεμένων Νήσων συμ¬ 
φωνεί και αναλαμβάνει την υποχρέωση να αγοράζει 


από τον Παραγωγό ηλεκτρική ενέργεια σύμφωνα με 
τις διατάξεις των νόμων που παρατίθενται στο προοί¬ 
μιο της παρούσας, τη λοιπή νομοθεσία που διέπει την 
αγορά ηλεκτρικής ενέργειας, καθώς και τους όρους της 
παρούσας Σύμβασης και ο Παραγωγός, σύμφωνα με τις 
ίδιες ως άνω διατάξεις και όρους, συμφωνεί και ανα¬ 
λαμβάνει την υποχρέωση να πωλεί στο Διαχειριστή Μη 
Διασυνδεδεμένων Νήσων ηλεκτρική ενέργεια, η οποία 

θα παράγεται από τον.(αιολικό/φωτοβολταϊκό/ 

υδροηλεκτρικό /.) σταθμό του Παραγωγού που είναι 

εγκατεστημένος στη θέση «.» της περιφέρειας 

του Δήμου.του Νομού. 

2. Η ενέργεια αυτή θα παρέχεται με εναλλασσόμε¬ 
νο ρεύμα ονομαστικής τάσης.V και ονομαστικής 

συχνότητας πενήντα περιόδων ανά δευτερόλεπτο (50 
Ηζ) και σε παράλληλη λειτουργία των μονάδων παρα¬ 
γωγής του Παραγωγού με το Δίκτυο του αυτόνομου 

συστήματος της νήσου .Η μέγιστη ισχύς που 

θα παρέχεται από τον Παραγωγό θα είναι.Κ\Λ/ 

(μέση τιμή 15 πιίη). 

Άρθρο δεύτερο 

Συμμόρφωση με τους Κώδικες και την 
κείμενη νομοθεσία 

1. Τα συμβαλλόμενα μέρη υποχρεούνται να ενεργούν 
σύμφωνα με τις διατάξεις του Κώδικα Διαχείρισης του 
Δικτύου και του Κώδικα Διαχείρισης των Μη Διασυνδε- 
δεμένων Νήσων, όπως κάθε φορά ισχύουν καθώς επίσης 
και με το σύνολο του νομοθετικού πλαισίου που διέπει 
την αγορά ηλεκτρικής ενέργειας. 

2. Κάθε ζήτημα που δεν ρυθμίζεται ρητά από την 
παρούσα Σύμβαση θα διέπεται από τους Κώδικες της 
παρ. 1. 

3. Ειδικότερα, όροι της παρούσας Σύμβασης αντιτιθέ- 
μενοι στις διατάξεις των Κωδίκων της παρ. 1 παύουν να 
ισχύουν από την ημερομηνία εκδόσεως των Κωδίκων. 

Άρθρο τρίτο 

Προγραμματισμός λειτουργίας και φόρτισης 

1. Ο σταθμός του Παραγωγού θα πρέπει να λειτουρ¬ 
γεί σύμφωνα με το ν. 3468/2006 και ιδίως το άρθρο 10 
αυτού, τον Κώδικα Διαχείρισης Μη Διασυνδεδεμένων 
Νήσων και τη λοιπή σχετική νομοθεσία. 

2. Ο Διαχειριστής Μη Διασυνδεδεμένων Νήσων θα 
αγοράζει την ενέργεια που παράγεται από τον σταθμό 
του Παραγωγού εφόσον: 

α) η ζήτηση ισχύος υπερβαίνει το ελάχιστο επιτρεπό¬ 
μενο τεχνικό όριο των συμβατικών μονάδων παραγωγής 
που είναι αναγκαίο να λειτουργούν για την απρόσκοπτη 
και ομαλή ηλεκτροδότηση των καταναλωτών, 

β) οι εγκαταστάσεις του Δικτύου λειτουργούν ομαλά, 
χωρίς να υφίσταται κατάσταση έκτακτης ανάγκης λόγω 
βλάβης ή τεχνικής ανωμαλίας ή συντήρησης, η άρση 
της οποίας επιβάλλει τον περιορισμό ή την προσωρινή 
διακοπή της παραγωγής από το σταθμό του Παραγω¬ 
γού, ή εφόσον, 

γ) τούτο επιτρέπεται, από την ευστάθεια και την ομα¬ 
λή και ασφαλή λειτουργία του Δικτύου. 

2. Ο Διαχειριστής Μη Διασυνδεδεμένων Νήσων καθο¬ 
ρίζει τη διαδικασία ένταξης των μονάδων του Παρα¬ 
γωγού ηλεκτρικής ενέργειας από αιολικούς σταθμούς, 
σύμφωνα με το συνημμένο Παράρτημα, που αποτελεί 
ενιαίο σύνολο με την παρούσα σύμβαση και αναπόσπα- 

στο τμήμα της, λαμβάνοντας υπόψη του τις προϋπο¬ 
θέσεις που ορίζονται στην παρ. 2 και τα καθοριζόμενα 
στον Κώδικα Διαχείρισης των Μη Διασυνδεδεμένων 
Νήσων, καθώς και τη σχετική μελέτη που εκπονεί για 
το συγκεκριμένο δίκτυο. 

3. Ο Παραγωγός υποχρεούται σε περίπτωση μη δι¬ 
αθεσιμότητας εν άλω ή εν μέρει του σταθμού του για 
οποιαδήποτε αιτία να γνωστοποιήσει χωρίς υπαίτια 
καθυστέρηση στον Διαχειριστή Μη Διασυνδεδεμένων 
Νήσων τη σχετική αδυναμία, γνωστοποιώντας ταυτό¬ 
χρονα και το ποσοστό της μη διαθέσιμης ισχύος και 
την εκτιμώμενη διάρκεια αυτής. Κατά τον ίδιο τρόπο, ο 
Παραγωγός υποχρεούται να γνωστοποιήσει στο Διαχει¬ 
ριστή Μη Διασυνδεδεμένων Νήσων την διαθεσιμότητα 
του σταθμού πριν από δύο (2) τουλάχιστον ημέρες. 

Άρθρο τέταρτο 

Συντελεστής ισχύος Παραγωγού (συνφ) 

1. Ο μέσος ωριαίος συντελεστής ισχύος (συνφ) καθο¬ 
ρίζεται από μετρήσεις που λαμβάνονται στην έξοδο της 
εγκατάστασης του Παραγωγού και υπολογίζεται ως το 
πηλίκο της ωριαίας παραγόμενης ενέργειας που εγχέ¬ 
εται στο δίκτυο (Μ\Ι ίι) δια της τετραγωνικής ρίζας του 
αθροίσματος των τετραγώνων της ενέργειας αυτής και 
της παραγόμενης ή της απορροφούμενης από το δίκτυο 
ωριαίας αέργου ενέργειας (Ιά/ΑιΤι). Κάθε ένα από τα πιο 
πάνω μεγέθη θα καταγράφεται από τους μετρητές που 
αναφέρονται στο άρθρο ένατο της παρούσας. 

2. Σε συνθήκες παραγωγής άνω του 50% της ονο¬ 
μαστικής ικανότητας παραγωγής ο μέσος ωριαίος συ¬ 
ντελεστής ισχύος του Παραγωγού δεν θα πρέπει να 
είναι χαμηλότερος του 0,95 επαγωγικού και θα πρέπει 
να κυμαίνεται μεταξύ 0,95 επαγωγικού (απορρόφηση 
αέργου ισχύος) και 0,85 χωρητικού (παραγωγή αέργου 
ισχύος), σύμφωνα και με τις οδηγίες του Διαχειριστή 
Μη Διασυνδεδεμένων Νήσων. Ειδικά στην περίπτωση 
μονάδων παραγωγής με ασύγχρονες γεννήτριες ή μετα¬ 
τροπείς ισχύος χωρίς δυνατότητα ελέγχου του συνφ, ο 
Παραγωγός οφείλει να εγκαταστήσει τον απαιτούμενο 
προς τούτο εξοπλισμό αντιστάθμισης. 

3. Μετά το πέρας της δοκιμαστικής λειτουργίας, εάν ο 
μέσος ωριαίος συντελεστής ισχύος του Παραγωγού δεν 
τηρείται στα όρια που καθορίζονται στις παρ. 1 και 2 του 
παρόντος άρθρου, τότε ο Παραγωγός ειδοποιούμενος 
εγγράφως από τον Διαχειριστή Μη Διασυνδεδεμένων 
Νήσων οφείλει να λάβει, μέσα σε προθεσμία έξι (6) μη¬ 
νών κατ’ ανώτατο όριο από την σχετική ειδοποίηση, τα 
κατάλληλα μέτρα. Εάν ο Παραγωγός δεν συμμορφωθεί 
εντός της πιο πάνω προθεσμίας, ο Διαχειριστής Μη Δι- 
ασυνδεδεμένων Νήσων διακόπτει την αγορά ενέργειας 
απ’ αυτόν μέχρι να ληφθούν τα κατάλληλα διορθωτικά 
μέτρα. Η διακοπή αυτή θεωρείται ότι οφείλεται σε υπαι¬ 
τιότητα του Παραγωγού. 

4. Στη σύμβαση σύνδεσης με το Δίκτυο είναι δυνα¬ 
τόν να καθορίζονται περαιτέρω μέτρα αντιστάθμισης 
εφόσον τούτο επιβάλλεται από ειδικές συνθήκες του 
Δικτύου. 

5. Οι ρυθμίσεις του παρόντος άρθρου δεν εφαρμόζο¬ 
νται στους Αυτοπαραγωγούς. 

Αρθρο πέμπτο 
Προϋποθέσεις εφαρμογής 

Προϋπόθεση για την έναρξη της καταβολής, εκ μέρους 
του Διαχειριστή Μη Διασυνδεδεμένων Νήσων, του τιμή¬ 


ματος πώλησης ηλεκτρικής ενέργειας που εγχέεται από 
τον Παραγωγό στο Δίκτυο, είναι η κατοχή εκ μέρους 
του Παραγωγού της προβλεπόμενης άδειας λειτουργί¬ 
ας ή της νόμιμης απαλλαγής του από την υποχρέωση 
λήψης της. Το τίμημα για την ενέργεια που απορρόφη¬ 
σε ο Διαχειριστής Μη Διασυνδεδεμένων Νήσων πριν 
από την έκδοση της άδειας λειτουργίας, ήτοι κατά τη 
διάρκεια της δοκιμαστικής λειτουργίας του σταθμού, 
καταβάλλεται στον Παραγωγό μετά την έκδοση της 
αδείας λειτουργίας. 

[(Για σταθμούς με άδεια παραγωγής): Το τίμημα για 
την ενέργεια που απορρόφησε ο Διαχειριστής Μη Δια- 
συνδεδεμένων Νήσων πριν από την έκδοση της άδειας 
λειτουργίας, ήτοι κατά τη διάρκεια της δοκιμαστικής 
λειτουργίας του σταθμού, καταβάλλεται στον Παραγω¬ 
γό μετά την έκδοση της αδείας λειτουργίας. 

(Για σταθμούς που εξαιρούνται από την υποχρέωση 
λήψης άδειας παραγωγής): Το τίμημα για την ενέργεια 
που απορρόφησε ο Διαχειριστής μη Διασυνδεδεμένων 
Νήσων καταβάλλεται στον Παραγωγό μετά από έγγρα¬ 
φη ανακοίνωση του Διαχειριστή Μη Διασυνδεδεμένων 
Νήσων προς τον Παραγωγό και τη ΡΑΕ για την ενεργο¬ 
ποίηση της σύνδεσης (έναρξη λειτουργίας σταθμού). 

Αρθρο έκτο 

Διάρκεια Σύμβασης καΓΕναρξη Αγοράς 
Ηλεκτρικής Ενέργειας 

1. Η παρούσα Σύμβαση, με την επιφύλαξη ειδικότερων 
προβλέψεων αυτής και της κείμενης νομοθεσίας, έχει δι¬ 
άρκεια ισχύος δέκα (10) ετών αρχόμενη από την ημερο¬ 
μηνία έκδοσης της άδειας λειτουργίας του σταθμού του 
Παραγωγού, ή την ανακοίνωση της ενεργοποίησης της 
σύνδεσης (έναρξη λειτουργίας σταθμού) με το Δίκτυο 
μετά την επιτυχή ολοκλήρωση των αναγκαίων δοκιμών, 
για την περίπτωση που ο σταθμός απαλλάσσεται από 
την υποχρέωση λήψης άδειας λειτουργίας. 

2. Η διάρκεια ισχύος της παρούσας Σύμβασης μπορεί 
να παραταθεί για δέκα (10) επιπλέον έτη. Το δικαίωμα 
της παράτασης μπορεί να ασκηθεί μονομερώς και μό¬ 
νον μία φορά από τον Παραγωγό με έγγραφη δήλωσή 
του προς τον Διαχειριστή Μη Διασυνδεδεμένων Νήσων 
τουλάχιστον τρεις (3) μήνες πριν από τη λήξη της πα¬ 
ρούσας Συμβάσεως. Για τη νόμιμη άσκηση του ανωτέρω 
δικαιώματος, ο Παραγωγός πρέπει να κατέχει εν ισχύι 
άδεια λειτουργίας του σταθμού, αν αυτή απαιτείται, η 
διάρκεια της οποίας να καλύπτει το συνολικό χρόνο της 
παράτασης κατά το χρόνο άσκησης του δικαιώματος 
παράτασης. 

3. Η ισχύς της παρούσας Σύμβασης λήγει αυτοδικαίως 
σε περίπτωση που λήξει η ισχύς της άδειας παραγωγής 
ή της άδειας λειτουργίας, οι οποίες έχουν εκδοθεί στο 
όνομα του Παραγωγού. 

4. Η παρούσα Σύμβαση λήγει, αν κατά τη διάρκεια 
ισχύος της, το νησί όπου είναι εγκατεστημένος ο σταθ¬ 
μός του Παραγωγού διασυνδεθεί με το Σύστημα. 

Αρθρο έβδομο 

Τιμολόγηση Ηλεκτρικής Ενέργειας 

Ο Παραγωγός, ο σταθμός του οποίου συνδέεται στο 
Δίκτυο Μη Διασυνδεδεμένου Νησιού και λειτουργεί πα¬ 
ράλληλα με το Δίκτυο αυτό, δικαιούται να λαμβάνει το 
τίμημα που αντιστοιχεί στο σύνολο της καθαρής παρα- 

γωγής ενέργειας που παραδίδει στο Δίκτυο και απορρο- 
φάται από αυτό, σύμφωνα με τα οριζόμενα στις διατά¬ 
ξεις των άρθρων του Κεφαλαίου Δ' του ν.3468/2006 και 
τη λοιπή νομοθεσία που διέπει την αγορά ηλεκτρικής 
ενέργειας. Για την ηλεκτρική ενέργεια που παράγεται 
από τις μονάδες του Παραγωγού και της οποίας η απορ¬ 
ρόφηση δεν καθίσταται δυνατή για λόγους ασφάλειας 
της λειτουργίας του Δικτύου δεν υφίσταται υποχρέωση 
αγοράς και καταβολής οποιουδήποτε τιμήματος. 

Αρθρο όγδοο 
Χρέωση αέργου ενέργειας 

1. Σε περίπτωση που ο μέσος ωριαίος συντελεστής 
ισχύος (συνφ) του σταθμού του Παραγωγού, ο οποίος 
υπολογίζεται ως το πηλίκο της ωριαίως παραγόμενης 
ενέργειας που εγχέεται στο Δίκτυο (ΙάΛ/Ιι) δια της τε¬ 
τραγωνικής ρίζας του αθροίσματος των τετραγώνων 
της ενέργειας αυτής και της απορροφοθμενης ωριαίας 
αέργου ενέργειας (ΚΝ/ΑγΙι), είναι μικρότερος του 0,95, 
τότε, η επιπλέον απορροφούμενη από τον Παραγω¬ 
γό άεργος ενέργεια σε ΚΝ/Αιΐι θα χρεώνεται από το 
Διαχειριστή Μη Διασυνδεδεμένων Νήσων στον Παρα¬ 
γωγό στην τιμή του 5% της τιμής της κιλοβατώρας 
του σκέλους ενέργειας (1<ννΐι) του εκάστοτε ισχύοντος 
τιμολογίου γενικής χρήσης και μηνιαίας χρέωσης στην 
χαμηλή τάση/Οπου κατά την κρίση του Διαχειριστή Μη 
Διασυνδεδεμένων Νήσων δεν είναι εφικτός ο προσδιο¬ 
ρισμός του μέσου ωριαίου συντελεστή ισχύος, η χρέω¬ 
ση αέργου ενέργειας γίνεται με βάση το μέσο μηνιαίο 
συντελεστή ισχύος. 

2. Στην περίπτωση που ο Παραγωγός διοχετεύει άερ¬ 
γο ενέργεια στο Δίκτυο, η ενέργεια αυτή περιέρχεται 
στο Διαχειριστή Μη Διασυνδεδεμένων Νήσων Δίκτυο 
χωρίς να υφίσταται υποχρέωση τούτου για καταβολή 
οποιουδήποτε τιμήματος. 

3. Οι διατάξεις των παραγράφων 1 και 2 του παρόντος 
άρθρου δεν εφαρμόζονται στους Αυτοπαραγωγούς. 

Αρθρο ένατο 
Μετρήσεις 

1. Γ ια τις μετρήσεις ενεργού και αέργου ενέργειας 
καθώς και ισχύος ισχύουν τα αναφερόμενα στον Κώδι¬ 
κα Διαχείρισης Μη Διασυνδεδεμένων Νήσων και στον 
Κώδικα Διαχείρισης του Δικτύου. 

2. Πλέον των αναφερομένων στην παρ. 1 του παρόντος 
άρθρου ισχύουν τα ακόλουθα: 

α) Ο Διαχειριστής Μη Διασυνδεδεμένων Νήσων ανα¬ 
λαμβάνει την ευθύνη εγκατάστασης στο όριο Παραγω- 
γού-Δικτύου, με δαπάνη του Παραγωγού, των αναγκαίων 
μετρητικών διατάξεων για τον προσδιορισμό τόσο της 
εισερχόμενης όσο και της εξερχόμενης από το Δίκτυο 
ενεργού και αέργου ενέργειας και ισχύος. Το μέγεθος 
της ισχύος θα προσδιορίζεται, όπου αυτό είναι ανα¬ 
γκαίο, κάθε τέταρτο της ώρας. Σε κάθε περίπτωση τα 
όρια των εγκαταστάσεων του Παραγωγού ορίζονται 
στις Συμβάσεις Σύνδεσης με το Δίκτυο. 

β) Στην περίπτωση που η εγκατάσταση του Παραγω¬ 
γού συνδέεται στο Δίκτυο μέσω αποκλειστικής διασυν- 
δετικής γραμμής μέσης τάσης (ΜΤ) η οποία καταλήγει 
σε υποσταθμό (Υ/Σ) ΜΤ/ΥΤ ή στους ζυγούς ΜΤ ΑΣΠ 
ή ΤΣΠ, ο Διαχειριστής Μη Διασυνδεδεμένων Νήσων 
αναλαμβάνει την ευθύνη εγκατάστασης, επίσης στο 
σημείο άφιξης της διασυνδετικής γραμμής, με δαπάνη 


του Παραγωγού, κατάλληλων μετρητικών διατάξεων για 
τον προσδιορισμό της εξερχόμενης από τον Παραγωγό 
ενέργειας και ισχύος, ίδιας κλάσης ακρίβειας, για τον 
υπολογισμό της τελικώς πωλούμενης στον Διαχειριστή 
Μη Διασυνδεδεμένων Νήσων ενέργειας . 

γ) Σε περίπτωση που για λόγους επαλήθευσης απαι¬ 
τείται η τοποθέτηση εναλλακτικού μετρητή σε άλλη 
θέση το κόστος θα επιβαρύνει τον Παραγωγό. 

δ) Ο Διαχειριστής Μη Διασυνδεδεμένων Νήσων υπο- 
χρεούται να μεριμνά για έκτακτο έλεγχο των μετρητών, 
όταν αυτό ζητηθεί από τον Παραγωγό. Οι δαπάνες του 
ελέγχου βαρύνουν τον Παραγωγό εφόσον ο μετρητής 
αποδειχθεί ακριβής ή εμφανίσει σφάλμα εντός των 
προκαθορισμένων ορίων σφάλματος των μετρητικών 
διατάξεων της παρ. 1 του παρόντος άρθρου για το 
ονομαστικό φορτίο του Παραγωγού. 

ε) Εάν από τον έλεγχο διαπιστωθεί σφάλμα στη με¬ 
τρητική διάταξη μεγαλύτερο των προκαθορισμένων 
ορίων σφάλματος των μετρητικών διατάξεων της παρ. 
1 του παρόντος άρθρου οι λογαριασμοί θα αναπροσαρ¬ 
μόζονται αναδρομικά κατά το ποσοστό που το σφάλμα 
αυτό υπερβαίνει τα προαναφερθέντα όρια και μάλιστα 
από την ημέρα που εγγράφως δηλώθηκε το σφάλμα 
από τον Παραγωγό στον Διαχειριστή Μη Διασυνδεδε- 
μένων Νήσων. 

στ) Γ ια τη διασφάλιση της τηλεμετάδοσης των με¬ 
τρήσεων ενέργειας θα εγκατασταθεί αποκλειστική τη¬ 
λεπικοινωνιακή σύνδεση. 

ζ) Αν οι μετρητές σταματήσουν να δίνουν ενδείξεις, τα 
μετρούμενα από αυτούς μεγέθη θα προσδιορίζονται για 
το διάστημα αυτό σύμφωνα με τον Κώδικα Διαχείρισης 
Μη Διασυνδεδεμένων Νήσων, ή σε περίπτωση που δεν 
έχει εγκριθεί αυτός, ως ακολούθως: Εάν υπάρχει άλλος 
μετρητής του δικτύου βάσει των μετρήσεων του οποίου 
μπορεί να προσδιοριστεί αντικειμενικά η έγχυση του 
σταθμού του Παραγωγού κατά το διάστημα απώλει¬ 
ας των μετρήσεων, τότε χρησιμοποιείται ο εν λόγω 
μετρητής για τον προσδιορισμό της εγχεόμενης στο 
δίκτυο ηλεκτρικής ενέργειας από το σταθμό του Παρα¬ 
γωγού. Σε περίπτωση που αυτό δεν είναι δυνατό, τότε 
υπολογίζεται μια τεκμαρτή έγχυση του Παραγωγού, 
ως το γινόμενο των ημερών απώλειας των μετρήσεων 
επί τη μέση ημερήσια έγχυση του σταθμού κατά το 
προηγούμενο ημερολογιακό έτος. Ως μέση ημερήσια 
έγχυση νοείται το πηλίκο της συνολικής ηλεκτρικής 
ενέργειας που παραδόθηκε στο δίκτυο από το σταθμό 
του Παραγωγού κατά το έτος αυτό προς το συνολικό 
αριθμό των ημερών του έτους αυτού που διατίθενται 
μετρήσεις (365 ή 366 ημέρες ή λιγότερες). Σε περίπτω¬ 
ση που δεν έχει συμπληρωθεί ένα έτος λειτουργίας 
του σταθμού, η μέση ημερήσια έγχυση θα υπολογίζεται 
λαμβανομένου υπόψη του χρονικού διαστήματος για 
το οποίο διατίθενται σχετικές μετρήσεις μέχρι και την 
τελευταία καταγραφή. Πάντως, τόσο ο Διαχειριστής Μη 
Διασυνδεδεμένων Νήσων όσο και ο Παραγωγός υπο- 
χρεούνται, κατά το μέρος που κάθε ένας από αυτούς 
ευθύνεται, να αποκαταστήσουν την κανονική και ακριβή 
μέτρηση μέσα στο κατά το δυνατό μικρότερο χρονικό 
διάστημα. 

η) Ο Παραγωγός οφείλει να επιτρέπει στον Διαχει¬ 
ριστή Μη Διασυνδεδεμένων Νήσων, κατόπιν έγγραφης 
γνωστοποίησης η οποία του κοινοποιείται προ εύλο¬ 
γου χρονικού διαστήματος, την πρόσβαση στις εγκα- 

ταστάσεις του σύμφωνα με τα οριζόμενα στον Κώδικα 
Διαχείρισης Μη Διασυνδεδεμένων Νήσων και, μέχρι την 
έγκριση του, σύμφωνα με αναλογική εφαρμογή των ορι- 
ζομένων στο Άρθρο 299 του Κώδικα Διαχείρισης του Συ¬ 
στήματος και Συναλλαγών Ηλεκτρικής Ενέργειας. Κάθε 
επέμβαση η οποία μπορεί να επηρεάσει την ακρίβεια 
των μετρήσεων, ιδίως δε επέμβαση στους μετρητές και 
το σφραγισμένο από το Διαχειριστή μη Διασυνδεδε- 
μένων Νήσων εξοπλισμό συλλογής πληροφοριών, στα 
συνδεδεμένα πιοόοπίδ και τις τηλεφωνικές συνδέσεις 
απαγορεύεται, αποτελεί λόγο καταγγελίας της παρού¬ 
σας από τον Διαχειριστή Μη Διασυνδεδεμένων Νήσων 
και επιφέρει τις λοιπές συνέπειες που απορρέουν από 
την κείμενη νομοθεσία. Αποσφράγιση αυτών επιτρέ¬ 
πεται μόνο μετά από προηγούμενη συγκατάθεση του 
Διαχειριστή Μη Διασυνδεδεμένων Νήσων και εφόσον 
παρίσταται εξουσιοδοτημένο από αυτόν άτομο. 

Άρθρο δέκατο 

Δικαίωμα πρόσβασης στις εγκαταστάσεις 
του Παραγωγού 

Ο Παραγωγός, κατόπιν γνωστοποίησης, η οποία του 
κοινοποιείται προ ευλόγου χρονικού διαστήματος, οφεί¬ 
λει να επιτρέπει στο Διαχειριστή Μη Διασυνδεδεμένων 
Νήσων και ιδίως τους εκπροσώπους, τους υπαλλήλους 
και τους υπεργολάβους αυτού, καθώς και στη ΔΕΗ Α.Ε., 
ως Κυρία του Δικτύου, την πρόσβαση στις εγκαταστά¬ 
σεις του, εφόσον αυτό απαιτείται για την εκπλήρωση 
των υποχρεώσεων και την άσκηση των αρμοδιοτήτων 
τους που προβλέπονται στον Κώδικα Διαχείρισης Μη 
Διασυνδεδεμένων Νήσων, τον Κώδικα Διαχείρισης του 
Δικτύου και την παρούσα Σύμβαση. 

Άρθρο ενδέκατο 
Παροχή στοιχείων Παραγωγού 

Ο Παραγωγός οφείλει να παρέχει στον Διαχειριστή 
Μη Διασυνδεδεμένων Νήσων, κατόπιν εντολής του, 
ιστορικά καταγεγραμμένα ή καταγραφόμενα στοιχεία 
λειτουργίας των εγκαταστάσεών του. Τέτοια στοιχεία 
περιλαμβάνουν ενδεικτικά καταγραφές ενέργειας και 
ισχύος, ανεμολογικά δεδομένα και διαθεσιμότητα μο¬ 
νάδων από 30ΑΩΑ, καταγραφικά κλπ.. 

Άρθρο δωδέκατο 
Αογαριασμοί και Πληρωμές 

1. Ο υπολογισμός του τιμήματος της ηλεκτρικής ενέρ¬ 
γειας που εγχύθηκε στο Δίκτυο και απορροφήθηκε από 
αυτό γίνεται από τον Διαχειριστή Μη Διασυνδεδεμέ- 
νων Νήσων σύμφωνα με τον Κώδικα Διαχείρισης Μη 
Διασυνδεδεμένων Νήσων και την κείμενη νομοθεσία 
και αποστέλλεται σχετικό σημείωμα στον Παραγωγό. 
Στο ίδιο σημείωμα αναφέρονται τυχόν χρέωση άεργου 
ενέργειας και τυχόν απαιτήσεις του Διαχειριστή Μη Δι- 
ασυνδεδεμένων Νήσων κατ’ αυτού. Ο Παραγωγός βάσει 
του πιο πάνω σημειώματος εκδίδει τιμολόγιο, στο οποίο 
οι απαιτήσεις αυτές συμψηφίζονται με το τίμημα που ο 
Διαχειριστής Μη Διασυνδεδεμένων Νήσων πρέπει να κα¬ 
ταβάλει στον Παραγωγό. Το τιμολόγιο του Παραγωγού 
αποστέλλεται στον Διαχειριστή Μη Διασυνδεδεμένων 
Νήσων για εξόφληση και είναι πληρωτέο μέσα σε είκοσι 
(20) ημέρες από την κατάθεσή του στον Διαχειριστή Μη 
Διασυνδεδεμένων Νήσων. 

2. Η εξόφληση του τιμολογίου του Παραγωγού γίνεται 
μέσα στην προθεσμία της προηγούμενης παραγράφου, 


ακόμη και αν υπάρχουν αντιρρήσεις ή επιφυλάξεις από 
οποιοδήποτε από τα συμβαλλόμενα μέρη όσον αφορά 
την ακρίβεια λογαριασμού. Το συμβαλλόμενο μέρος που 
έχει αντιρρήσεις ή επιφυλάξεις τις γνωστοποιεί στο 
άλλο εγγράφως χωρίς υπαίτια βραδύτητα. Σε περίπτω¬ 
ση που τελικά διαπιστωθεί σφάλμα, το συμβαλλόμενο 
μέρος σε βάρος του οποίου προκύπτει διαφορά, οφεί¬ 
λει να την επιστρέφει στο άλλο συμβαλλόμενο μέρος 
έντοκα, με το νόμιμο τόκο της υπερημερίας από την 
ημέρα εξόφλησης των τιμολογίων, μέχρι την ημέρα επι¬ 
στροφής της διαφοράς. 

3. Σε περίπτωση καθυστέρησης της εξόφλησης λογα¬ 
ριασμού ή τιμολογίου πέραν της προθεσμίας της παρ. 
1 του παρόντος άρθρου, ο Διαχειριστής Μη Διασυνδε- 
δεμένων Νήσων οφείλει να πληρώσει στον Παραγωγό 
και τόκο υπερημερίας επί του οφειλομένου ποσού, από 
την επομένη της λήξης της προθεσμίας εξόφλησης και 
χωρίς άλλη ειδοποίηση. 

Άρθρο δέκατο τρίτο 
Ιδιοκαταναλώσεις Παραγωγού 

Αν ο Παραγωγός που δεν είναι Αυτοπαραγωγός, 
τροφοδοτεί ιδιοκαταναλώσεις του μέσω της γραμμής 
διασύνδεσης, υπογράφει προς τούτο σχετική σύμβαση 
ως καταναλωτής, για το επίπεδο τάσης στο οποίο συν¬ 
δέεται ως παραγωγός, με προμηθευτή της επιλογής του, 
τηρουμένων των όρων και προϋποθέσεων ηλεκτροδό- 
τησης που ισχύουν για όλους τους καταναλωτές. 

Άρθρο δέκατο τέταρτο 
Απώλειες 

1. Συμφωνείται ρητά ότι σε περίπτωση σύνδεσης του 
Παραγωγού που δεν είναι Αυτοπαραγωγός στο δίκτυο 
μέσω αποκλειστικής διασυνδετικής γραμμής ΜΤ που 
καταλήγει σε Υ/Σ ΜΤ/ΥΤ ή στους ζυγούς ΜΤ ΑΣΠ ή 
ΤΣΠ, οι απώλειες κατά τη μεταφορά της ηλεκτρικής 
ενέργειας μέσω της γραμμής διασύνδεσης βαρύνουν 
εξ’ ολοκλήρου τον Παραγωγό, αν η γραμμή αυτή δεν 
εξυπηρετεί και καταναλωτές ηλεκτρικής ενέργειας. Για 
τον σκοπό αυτό τοποθετούνται δύο μετρητικές διατά¬ 
ξεις της εξερχόμενης από τον Παραγωγό ενέργειας και 
ισχύος, μία σε κάθε άκρο της διασυνδετικής γραμμής 
του Παραγωγού, σύμφωνα με τα προβλεπόμενα στο 
άρθρο ένατο της παρούσας. Οι απώλειες ενέργειας και 
ισχύος είναι η διαφορά των ενδείξεων των ΙάΛ/Ιι και \<\Ν 
των μετρητών πραγματικής ενέργειας και ισχύος. 

2. Διευκρινίζεται ότι σε περίπτωση σύνδεσης άλλων 
Παραγωγών που δεν είναι Αυτοπαραγωγοί, στην ίδια 
γραμμή διασύνδεσης, οι απώλειες βαρύνουν όλους τους 
Παραγωγούς κατ' αναλογία της παραδιδόμενης στο Δί¬ 
κτυο ηλεκτρικής ενέργειας και του χρησιμοποιούμενου 
τμήματος της γραμμής αυτής από κάθε Παραγωγό, με 
σχετική μεθοδολογία επιμερισμού που περιλαμβάνεται 
στην αντίστοιχη Σύμβαση Σύνδεσης με το Δίκτυο. 

Άρθρο δέκατο πέμπτο 
Ανωτέρα βία 

1. Οι υποχρεώσεις των Συμβαλλομένων Μερών που 
προκύπτουν από την παρούσα Σύμβαση αναστέλλονται 
σε περίπτωση που συμβούν περιστατικά ανωτέρας βίας 
τα οποία εμποδίζουν την εκτέλεση των υποχρεώσεων 
αυτών. Ως τέτοια περιστατικά νοούνται ιδίως η πλημ¬ 
μύρα, ο κεραυνός, ο σεισμός, η πυρκαγιά, η έκρηξη, ο 
πόλεμος, η κατάσταση εθνικής ανάγκης, καθώς και κάθε 




2012 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απρόβλεπτο παρόμοιο γεγονός εφόσον βρίσκεται εκτός 
της σφαίρας κάθε βαθμού υπαιτιότητας των μερών. 

2. Σε περίπτωση που συμβούν τα παραπάνω περιστα¬ 
τικά, το Συμβαλλόμενο Μέρος που αδυνατεί να εκπλη¬ 
ρώσει τις από τη Σύμβαση οριζόμενες υποχρεώσεις του, 
εντός δύο (2) ημερών από την στιγμή που το γεγονός 
ανωτέρας βίας έλαβε χώρα, οφείλει να ανακοινώσει 
εγγράφως την αδυναμία του αυτή στο άλλο μέρος, πε- 
ριγράφοντας το γεγονός της ανωτέρας βίας, ποιες από 
τις υποχρεώσεις του αδυνατεί να εκπληρώσει λόγω του 
γεγονότος αυτού και την πιθανολογούμενη διάρκεια, και 
οφείλει να λαμβάνει κάθε πρόσφορο μέτρο για την άρση 
των συνεπειών της ανωτέρας βίας. Η αναστολή ισχύει 
όσο διαρκεί η ανωτέρα βία και δεν αφορά υποχρεώσεις 
των οποίων η εκπλήρωση δεν επηρεάζεται από τη φύση 
του γεγονότος ανωτέρας βίας. 

3. Το Συμβαλλόμενο Μέρος που εξαιτίας της ανωτέ¬ 
ρας βίας δεν εκτελεί τις συμβατικές υποχρεώσεις του, 
υποχρεούται να παρέχει τακτικά έγγραφες αναφορές 
προς το αντισυμβαλλόμενο μέρος, καθώς και να κα¬ 
ταβάλλει κάθε προσπάθεια, εφόσον αυτό είναι εφικτό, 
προς άρση των συνεπειών αυτής (ανωτέρας βίας). 

4. Τα περιστατικά ανωτέρας βίας είναι αποδεκτά μόνο 
ως λόγος καθυστέρησης και σε καμία περίπτωση δεν 
γεννούν αξίωση αποζημίωσης οποιουδήποτε εκ των 
Συμβαλλομένων Μερών. 

Αρθρο δέκατο έκτο 

Δικαιώματα απορρέοντα από τη Σύμβαση 

Τα δικαιώματα του Παραγωγού που απορρέουν από 
την παρούσα Σύμβαση είναι προσωποπαγή και ισχύ¬ 
ουν για όσο χρονικό διάστημα οι εκδοθείσες άδειες 
παραγωγής και λειτουργίας ή η απόφαση εξαίρεσης 
από την υποχρέωση λήψης άδειας παραγωγής είναι 
επ’ ονόματί του. 

Άρθρο δέκατο έβδομο 

Καταγγελία Σύμβασης 

1. Κάθε συμβαλλόμενος, δικαιούται να καταγγείλει 
την παρούσα Σύμβαση σε περίπτωση μη εκπλήρωσης 
ή πλημμελούς εκπλήρωσης των εξ αυτής απορρεουσών 
υποχρεώσεών του αντισυμβαλλόμενου, σύμφωνα με τα 
ειδικώς οριζόμενα σ αυτήν 

2. Απαραίτητη προϋπόθεση της άσκησης του δικαιώ¬ 
ματος της καταγγελίας ορίζεται η άπρακτη πάροδος 
της προθεσμίας των δέκα πέντε (15) ημερών, η οποία 
τάσσεται με έγγραφο που κοινοποιείται με δικαστικό 
επιμελητή στο μέρος που εκπληρώνει πλημμελώς τις 
συμβατικές του υποχρεώσεις, προκειμένου το τελευταίο 
να συμμορφωθεί με τις υποχρεώσεις του (προθεσμία 
αποκατάστασης). 

3. Το δικαίωμα καταγγελίας ασκείται με ιδιαίτερο 
έγγραφο που επιδίδεται με δικαστικό επιμελητή. Τα 
αποτελέσματα της καταγγελίας άρχονται μετά την πα¬ 
ρέλευση δεκαπέντε (15) ημερών από την επίδοση του 
εγγράφου αυτού. 

4. Σε περίπτωση καταγγελίας της παρούσας Σύμβασης, 
καθένα από τα Συμβαλλόμενα Μέρη οφείλει, πλην των άλ¬ 
λων, να επανορθώσει κάθε θετική και αποθετική ζημία. 

Άρθρο δέκατο όγδοο 
Εκχώρηση 

1. Με την επιφύλαξη της παραγράφου 2 δεν επιτρέ¬ 
πεται η από τον Παραγωγό οποιαδήποτε εκχώρηση και 


μεταβίβαση δικαιωμάτων, εν όλω ή εν μέρει, χωρίς την 
προηγούμενη έγγραφη συναίνεση του Διαχειριστή Μη 
Διασυνδεδεμένων Νήσων και τη σχετική ενημέρωση 
του Υπουργείου Ανάπτυξης και της ΡΑΕ. Η παράβαση 
του παρόντος άρθρου θεμελιώνει δικαίωμα καταγγε¬ 
λίας της παρούσας Σύμβασης και διακοπή της αγοράς 
ηλεκτρικής ενέργειας από τον Διαχειριστή Μη Διασυν- 
δεδεμένων Νήσων. 

2. Επιτρέπεται η εκχώρηση και μεταβίβαση των χρη¬ 
ματικών απαιτήσεων του Παραγωγού που απορρέουν 
από τη παρούσα Σύμβαση: 

α) προς μία ή περισσότερες Τράπεζες, Ελληνικές ή 
της αλλοδαπής, νομίμως εγκατεστημένες και λειτουρ¬ 
γούσες σε κράτη μέλη της Ευρωπαϊκής Ένωσης, καθώς 
και προς μία ή περισσότερες εταιρείες χρηματοδοτικής 
μίσθωσης (Ιβαείηρ), που θα χρηματοδοτήσουν τη κατα¬ 
σκευή και τη λειτουργία του Σταθμού. Στη περίπτωση 
αυτή, η πράξη εκχώρησης και μεταβίβασης κοινοποιεί¬ 
ται στον Διαχειριστή Μη Διασυνδεδεμένων Νήσων, την 
Αρχή έκδοσης της άδειας εγκατάστασης (ή επέκτασης) 
και την ΡΑΕ, και 

β) προς οποιαδήποτε συνδεδεμένη με τον Παραγω¬ 
γό εταιρεία, κατά την έννοια του άρθρου 42ε του κ.ν. 
2190/1920, που έχει σκοπό την κατασκευή και λειτουργία 
Σταθμού παραγωγής ηλεκτρικής ενέργειας, με την προ¬ 
ϋπόθεση της γνωστοποίησης της πράξης εκχώρησης 
και μεταβίβασης στον Διαχειριστή Μη Διασυνδεδεμένων 
Νήσων, την Αρχή έκδοσης της άδειας εγκατάστασης (ή 
επέκτασης) και την ΡΑΕ. 

Πράξη εκχώρησης και μεταβίβασης που διενεργείται 
κατά τρόπο διάφορο από αυτόν που προβλέπεται ως 
άνω, είναι απολύτως άκυρη και δεν παράγει έννομα απο¬ 
τελέσματα έναντι του Διαχειριστή Μη Διασυνδεδεμένων 
Νήσων, του Υπουργείου Ανάπτυξης, της Αρχής έκδοσης 
της άδειας εγκατάστασης (ή επέκτασης) και της ΡΑΕ. 

3. Σε περίπτωση εκχώρησης και μεταβίβασης σύμφω¬ 
να με τα ανωτέρω, ισχύουν οι περί εκχωρήσεως διατά¬ 
ξεις των άρθρων 455 επόμενα του ΑΚ για τα δικαιώματα 
και τις υποχρεώσεις του εκχωρητή, του εκδοχέα και 
του οφειλέτη. 

4. Σε περίπτωση καταγγελίας της παρούσας Σύμβασης, 
δέκα (10) εργάσιμες ημέρες πριν την άσκησή της, σύμ¬ 
φωνα με τα προβλεπόμενα στο άρθρο δέκατο έβδομο 
της παρούσας, το συμβαλλόμενο μέρος που προτίθεται 
να την καταγγείλει υποχρεούται να γνωστοποιήσει την 
πρόθεσή του αυτή στα πρόσωπα που αναφέρονται στις 
περιπτώσεις α και β της παρ. 2 του παρόντος άρθρου. 

5. Αν μεταβιβασθεί η κυριότητα του σταθμού σύμ¬ 
φωνα με τις σχετικές κείμενες διατάξεις, ο νέος κύριος 
υποκαθίσταται στα δικαιώματα και τις υποχρεώσεις 
του Παραγωγού σύμφωνα και με τα οριζόμενα στην 
παράγραφο 6 του άρθρου 8 του ν. 3468/2006. 

6. Ο Διαχειριστής Μη Διασυνδεδεμένων Νήσων συμ¬ 
φωνεί ότι καθ’ όλη τη διάρκεια της παρούσας Σύμβα¬ 
σης, εφόσον λάβει από τον Παραγωγό έγγραφη αίτηση, 
θα παρέχει έγγραφη δήλωση σ’ αυτόν ότι η παρούσα 
Σύμβαση εξακολουθεί να ισχύει πλήρως (ή ότι έχει τρο¬ 
ποποιηθεί). 

Άρθρο δέκατο ένατο 
Φόρος Προστιθέμενης Αξίας και 
άλλοι φόροι/ επιβαρύνσεις 

Το τίμημα που προβλέπεται στο άρθρο έβδομο της 
παρούσας δεν περιλαμβάνει τον Φόρο Προστιθέμε- 

νης Αξίας (ΦΠΑ). Ο φόρος αυτός θα αναγράφεται στο 
τιμολόγιο ξεχωριστά και θα πληρώνεται από τον Δι¬ 
αχειριστή Μη Διασυνδεδεμένων Νήσων. Κάθε άλλος 
φόρος και επιβαρύνσεις θα βαρύνουν αποκλειστικά τον 
Παραγωγό. 

Αρθρο εικοστό 

Αποζημιώσεις συμβαλλόμενων 
από προκληθείσες ζημίες 

1. Κάθε Συμβαλλόμενο Μέρος θα απέχει από οποια¬ 
δήποτε ζημιογόνα πράξη και θα αποζημιώνει το άλλο 
συμβαλλόμενο μέρος για τις άμεσες θετικές ζημίες που 
θα υποστεί και στο βαθμό που οι ζημίες αυτές προκλή- 
θηκαν από ενέργειες ή παραλείψεις του υπόχρεου σε 
αποζημίωση (περιλαμβανομένου και του προσωπικού 
του) από δόλο ή βαρεία αμέλειά του. 

2. Η ευθύνη του υπόχρεου σε αποζημίωση να απο¬ 
ζημιώνει το άλλο μέρος, θα μειώνεται αναλογικά στον 
βαθμό που ενέργεια ή παράλειψη του δικαιούχου σε 
αποζημίωση έχει συνεισφέρει στην πρόκληση της ζημί¬ 
ας, στον τραυματισμό ή στην περιουσιακή ζημία. Κανένα 
μέρος δεν δικαιούται αποζημίωσης σύμφωνα με τους 
όρους του παρόντος για ζημία, αστική ευθύνη, τραυ¬ 
ματισμό και καταστροφή που προέκυψε μόνο από δική 
του αμέλεια ή δόλο. 

Αρθρο εικοστό πρώτο 
Επίλυση Διαφορών 

1. Τα Συμβαλλόμενα Μέρη συμφωνούν ότι θα συνερ¬ 
γάζονται αρμονικά και με πνεύμα καλής πίστης, με απο¬ 
κλειστικό στόχο την υλοποίηση της παρούσας Σύμβα¬ 
σης καθ’ όλη τη διάρκεια ισχύος της. 

2. Με την επιφύλαξη αντίθετης διάταξης της κείμενης 
νομοθεσίας, για την επίλυση οποιοσδήποτε διαφοράς, 
που τυχόν ανακύψει κατά την εκτέλεση ή την ερμη¬ 
νεία της παρούσας, τα Συμβαλλόμενα Μέρη συμφωνούν 
ρητά να επιδιώξουν την επίλυση της διαφωνίας τους 
με φιλικές διαπραγματεύσεις. Στην περίπτωση αυτή 
συγκροτείται τριμελής Επιτροπή Εξώδικης Επίλυσης 
Διαφοράς, αποτελούμενη από έναν εκπρόσωπο για κάθε 
Συμβαλλόμενο Μέρος και έναν εκπρόσωπο της ΡΑΕ. Το 
αποτέλεσμα των φιλικών διαπραγματεύσεων διατυπώ¬ 
νεται σε πρακτικό το οποίο υπογράφεται από τα μέλη 
της ανωτέρω Επιτροπής. 

3. Τα Συμβαλλόμενα Μέρη ρητά συμφωνούν ότι για την 
επίλυση διαφορών επί τεχνικών θεμάτων, έστω και αν 
αυτές συνεπάγονται οικονομικές συνέπειες ή επιμερισμό 
υπαιτιότητας, υποχρεούνται να προσφύγουν σε διαδι¬ 
κασία Τεχνικής Πραγματογνωμοσύνης της ΡΑΕ, η οποία 
διεξάγεται κατ’ αναλογική εφαρμογή των οριζομένων 
στο άρθρο 24 του π.δ. 139/2001 (ΦΕΚ Α' 121), με το οποίο 
εγκρίθηκε ο Κανονισμός Εσωτερικής Λειτουργίας και 
Διαχείρισης της Ρυθμιστικής Αρχής Ενέργειας. Το πό¬ 
ρισμα της Τεχνικής Πραγματογνωμοσύνης, όσον αφορά 
το τεχνικό αντικείμενο της διαφοράς, είναι υποχρεωτικό 
για τα Μέρη. Για τεχνικά θέματα με οικονομικές συνέ¬ 
πειες ή επιμερισμό της υπαιτιότητας και σε περίπτωση 
μη αποδοχής του οικονομικού μέρους ή του επιμερι- 
σμού της υπαιτιότητας του πορίσματος της Τεχνικής 
Πραγματογνωμοσύνης, το θίγόμενο Μέρος δικαιούται 
να ζητήσει την επίλυση της διαφοράς σύμφωνα με τα 
οριζόμενα στην παρ. 4 του παρόντος άρθρου. 

4. Σε περίπτωση αδυναμίας φιλικής επίλυσης της δι¬ 


αφοράς μέσω της Επιτροπής που προβλέπεται στην 
παρ. 2 ή μέσω της Τεχνικής Πραγματογνωμοσύνης που 
προβλέπεται στην παρ. 3, συμφωνείται ότι τα μέρη δύ- 
νανται να υπαγάγουν με έγγραφη συμφωνία τους τη 
διάγνωση της διαφοράς σε Διαιτησία της ΡΑΕ σύμφωνα 
με τα οριζόμενα στο Κανονισμό Εσωτερικής Λειτουρ¬ 
γίας και Διαχείρισης της Ρυθμιστικής Αρχής Ενέργειας 
που εγκρίθηκε με το π.δ. 139/2001, άλλως ως αρμόδια 
για την επίλυση αυτής συμφωνούνται τα Δικαστήρια 
των Αθηνών. 

5. Ρητά ορίζεται ότι δεν αναστέλλεται η εκτέλεση της 
παρούσας Σύμβαση εκ του γεγονότος ότι τα Συμβαλ¬ 
λόμενα Μέρη έχουν ζητήσει την επίλυση της διαφοράς 
δια της Επιτροπής Εξώδικης Επίλυσης Διαφοράς, ή της 
διεξαγωγής Τ εχνικής Πραγματογνωμοσύνης που προ- 
βλέπεται στην παρ. 3, ή έχουν προσφύγει σε Διαιτησία 
ή τα Δικαστήρια. 

Αρθρο εικοστό δεύτερο 
Τροποποιήσεις 

Η παρούσα σύμβαση τροποποιείται μόνο με έγγραφη 
και ρητή συμφωνία μεταξύ των μερών. 

Άρθρο εικοστό τρίτο 
Γνωστοποιήσεις και Επικοινωνία 

1. Επίσημη γλώσσα της παρούσας είναι η ελληνική, 
πλην ορισμένων τεχνικοοικονομικών όρων που ενδε¬ 
χομένως διατυπώνονται στην αγγλική χάριν πιστής 
αποδόσεως των όρων αυτών. Η μεταξύ των Συμβαλ¬ 
λόμενων Μερών αλληλογραφία θα γίνεται στην ελλη¬ 
νική γλώσσα και όλα τα έγγραφα, σημειώματα, σχέδια, 
επιστολές κλπ. θα συντάσσονται στην ελληνική, πλην 
ορισμένων τεχνικοοικονομικών όρων που ενδεχομένως 
διατυπώνονται στην αγγλική χάριν πιστής αποδόσεως 
των όρων αυτών. 

2. Η κοινοποίηση κάθε εγγράφου μεταξύ των συμ- 
βαλλομένων, που αφορά τη Σύμβαση, απευθύνεται στη 
διεύθυνση ή τον αριθμό τηλεομοιοτυπίας ή τη διεύθυνση 
ηλεκτρονικού ταχυδρομείου του φυσικού προσώπου που 
ορίζεται από τα Συμβαλλόμενα Μέρη ως αποδέκτης 
αυτών, ρητά διευκρινιζομένου ότι: 

α) Έγγραφο που αποστέλλεται με τηλεομοιοτυπία, 
θεωρείται ότι περιήλθε στον αποδέκτη την ημέρα της 
αποστολής του, εάν το σύστημα τηλεομοιοτυπίας του 
αποδέκτη γνωστοποιήσει την παραλαβή αυτού πριν από 
την 15η ώρα. Διαφορετικά θεωρείται ότι περιήλθε την 
επόμενη της αποστολής ημέρα. 

β) Υπό τον όρο ότι τα Συμβαλλόμενα Μέρη συμφώ¬ 
νησαν εγγράφως τον τρόπο τον οποίο θεωρούν ως 
αποδεικτικό αποστολής εγγράφου με ηλεκτρονικό ταχυ¬ 
δρομείο, τότε έγγραφο που αποστέλλεται με ηλεκτρο¬ 
νικό ταχυδρομείο, θεωρείται ότι περιήλθε στον απο¬ 
δέκτη την ημέρα της αποστολής του, εάν το σύστημα 
ηλεκτρονικού ταχυδρομείου του αποδέκτη κατέγραψε 
την παραλαβή αυτού πριν την 15η ώρα. Διαφορετικά 
θεωρείται ότι περιήλθε την επόμενη ημέρα, μετά την 
αποστολή. 

Αρθρο εικοστό τέταρτο 
Διέπον Δίκαιο 

1. Η παρούσα Σύμβαση θα διέπεται από το Ελληνικό 
Δίκαιο. 

2. Με την υπογραφή της παρούσας Σύμβασης ο Πα¬ 
ραγωγός πρέπει να γνωστοποιήσει στον Διαχειριστή 

Μη Διασυνδεδεμένων Νήσων εγγράφως ορισμένο πρό¬ 
σωπο ως Εκπρόσωπό του, ο οποίος θα καλείται Κύριος 
Εκπρόσωπος. Το εν λόγω πρόσωπο θα είναι επίσης και 
αντίκλητος του Παραγωγού, θα είναι νόμιμα εξουσιο¬ 
δοτημένος να τον εκπροσωπεί σε όλα τα θέματα που 
αφορούν στην εκτέλεση της Σύμβασης και θα προβαίνει 
εξ ονόματος του στην τακτοποίηση όλων των διαφορών 
και διαφωνιών που ενδεχομένως αναφύονται, εκτός από 
τις περιπτώσεις που στην κείμενη νομοθεσία προβλέ- 
πεται η χορήγηση ειδικής πληρεξουσιότητας. 

3. Εάν ο Παραγωγός δεν έχει την έδρα του στην Ελ¬ 
λάδα οφείλει να διορίσει αντίκλητο που κατοικεί στην 
Ελλάδα. 

Άρθρο εικοστό πέμπτο 
Ερμηνευτικές διατάξεις 

1. Οι όροι που χρησιμοποιούνται στην παρούσα Σύμ¬ 
βαση έχουν την έννοια που τους αποδίδεται στο ν.2773/ 
1999, το ν. 3426/2005, το ν. 3468/2006, τον Κώδικα Δι¬ 
αχείρισης του Δικτύου, τον Κώδικα Διαχείρισης Μη 
Διασυνδεδεμένων Νήσων, καθώς και τη λοιπή κείμενη 
νομοθεσία. 

2. Αναφορά σε οποιονδήποτε νόμο ή άρθρο νόμου νο¬ 
είται ότι γίνεται στις αντίστοιχες διατάξεις, όπως αυτές 
εκάστοτε ισχύουν, εκτός εάν διαφορετικά αναφέρεται 
στην παρούσα. 

3. Κάθε αναφορά στη Σύμβαση αυτή αναφέρεται στη 
Σύμβαση μαζί με τα παραρτήματα αυτής τα οποία απο¬ 
τελούν ενιαίο και αναπόσπαστο τμήμα αυτής. 

4. Σε περίπτωση ασυμφωνίας μεταξύ των προβλέψεων 
της παρούσας Σύμβασης και ρυθμίσεων ή όρων που 
περιλαμβάνονται σε ορισμένο παράρτημα αυτής, υπε¬ 
ρισχύουν οι ρυθμίσεις του παραρτήματος ως ειδικές. 

5. Οι επικεφαλίδες έχουν προστεθεί μόνο για λόγους 
διευκολύνσεως της αναφοράς και δεν λαμβάνονται υπό¬ 
ψη κατά την ερμηνεία της παρούσας. 

6. Όλοι ανεξαιρέτως οι όροι της παρούσας θεωρούνται 
ουσιώδεις. 

7. Η ακυρότητα ορισμένης διάταξης της παρούσας 
Σύμβασης δεν επιφέρει συνολική ακυρότητα της πα¬ 
ρούσας Σύμβασης. 

Αθήνα,. 

Οι Συμβαλλόμενοι 

Για τον Διαχειριστή Μη Διασυνδεδεμένων Νήσων 

Για τον Παραγωγό 
Αρθρο 2 

Διευκρίνιση έννοιας μέγιστου ορίου παρεχόμενης 
ισχύος 

Στο άρθρο πρώτο του τύπου σύμβασης πώλησης 
ηλεκτρικής ενέργειας μεταξύ του Διαχειριστή Μη Δια- 
συνδεδεμένων Νήσων και του Παραγωγού από Α.Π.Ε. η 
Σ.Η.Θ.Υ.Α το οποίο εγκρίνεται με την παρούσα, καθώς 
και το άρθρο πρώτο του τύπου σύμβασης πώλησης 
ηλεκτρικής ενέργειας που έχει εγκριθεί με την απόφα¬ 
ση του Υπουργού Ανάπτυξης Δ6/Φ1/οικ.18359/2006 ως 
«Μέγιστο Όριο της Ισχύος που θα παρέχεται από τον 
Παραγωγό» νοείται η μικρότερη τιμή ισχύος μεταξύ των 
τιμών που αναγράφονται στην άδεια εγκατάστασης του 
Παραγωγού και την άδεια παραγωγής του υπό τον ορι¬ 
σμό «Μέγιστη Ισχύς Παραγωγής» ή αν ο ορισμός αυτός 

δεν διατυπώνεται στην άδεια παραγωγής, νοείται η σε 
αυτήν αναγραφόμενη ισχύς. 

Άρθρο 3 

Ρυθμίσεις για συμβάσεις πώλησης ηλεκτρικής 
ενέργειας σε ισχύ κατά την έναρξη ισχύος 
της παρούσας. 

1. Με απόφαση της ΡΑΕ καθορίζονται τα νησιά στα 
οποία ο Διαχειριστής Μη Διασυνδεδεμένων Νήσων έχει 
τη δυνατότητα καταγραφής και τήρησης, σε ωριαία 
βάση, των τιμών ισχύος του φορτίου και της παραγωγής 
των μονάδων παραγωγής του αυτόνομου συστήματος 
τους, ύστερα από σχετική εισήγηση του εν λόγω Δια¬ 
χειριστή. 

2. Ο Διαχειριστής Μη Διασυνδεδεμένων Νήσων υπο- 
χρεούται να προγραμματίζει τη λειτουργία κάθε αιο¬ 
λικού σταθμού που λειτουργεί στο ηλεκτρικό σύστημα 
Μη Διασυνδεδεμένου Νησιού και ο οποίος δεν αποτελεί 
μέρος Υβριδικού Σταθμού, λαμβάνοντας υπόψη τη δι¬ 
αθέσιμη ισχύ του σταθμού, σε σχέση με τη συνολικά 
διαθέσιμη ισχύ των αιολικών σταθμών που είναι συν- 
δεδεμένοι στο σύστημα αυτό και δεν αποτελούν τμή¬ 
ματα Υβριδικών Σταθμών. Ως διαθέσιμη ισχύς από κάθε 
παραγωγό ηλεκτρικής ενέργειας από αιολικό σταθμό 
που λειτουργεί στα Μη Διασυνδεδεμένα Νησιά, νοεί¬ 
ται κατ’ αρχάς, η ισχύς που αναφέρεται στη σχετική 
Σύμβαση Πώλησης ή Αγοραπωλησίας, εκτός αν έχει 
δηλωθεί διαφορετική ισχύς από τον Παραγωγό, σύμ¬ 
φωνα με τη σχετική Δήλωση Διαθεσιμότητας Ισχύος 
που υποβάλει. Ως Δήλωση Διαθεσιμότητας Ισχύος νο¬ 
είται η δήλωση του Παραγωγού σχετικά με τη μέγιστη 
ισχύ την οποία ο σταθμός του δύναται να διαθέσει 
στο δίκτυο. Η δήλωση αυτή υποβάλλεται υποχρεωτικά 
και εγγράφως από τον Παραγωγό στον Διαχειριστή 
Μη Διασυνδεδεμένων Νήσων, σε περίπτωση μερικής ή 
ολικής μη διαθεσιμότητας του σταθμού του, και εντός 
δύο (2) ημερών από τη θέση του σταθμού σε μερική ή 
ολική μη διαθεσιμότητα. Δύο (2) μέρες πριν από την 
αποκατάσταση της έλλειψης της διαθεσιμότητας του 
σταθμού, ο Παραγωγός υποχρεούται να υποβάλει, κατά 
τα ως άνω, Δήλωση Διαθεσιμότητας Ισχύος προς τον 
Διαχειριστή Μη Διασυνδεδεμένων Νήσων. 

3. Συμβάσεις αγοραπωλησίας ηλεκτρικής ενέργειας 
μεταξύ παραγωγών από ΑΠΕ ή ΣΗΘΥΑ και της ΔΕΗ 
ΑΕ μπορεί, κατόπιν αιτήσεως του Παραγωγού προς το 
Διαχειριστή Δικτύου Μη Διασυνδεδεμένων Νήσων, να 
αντικατασταθούν με νέα Σύμβαση Πώλησης κατά τα 
προβλεπόμενα στην παρούσα, για το χρονικό διάστημα 
που υπολείπεται μέχρι τη λήξη της αρχικής σύμβασης 
και με δικαίωμα ανανέωσής της, εάν αυτό δεν έχει ήδη 
ασκηθεί, σύμφωνα με τα προβλεπόμενα στην κείμενη 
νομοθεσία. 

Άρθρο 4 

Τροποποίηση όρων υφισταμένων συμβάσεων 

Όροι συμβάσεων πώλησης ηλεκτρικής ενέργειας 
μεταξύ του Διαχειριστή Μη Διασυνδεδεμένων Νήσων 
και του Παραγωγού, που καταρτίστηκαν κατά τα προ¬ 
βλεπόμενα στο άρθρο 22 της υπουργικής απόφασης 
Δ6/Φ1/2000/2002 όπως ισχύει, οι οποίοι αντίκεινται στις 
διατάξεις του Κώδικα Διαχείρισης Μη Διασυνδεδεμένων 
Νήσων που εκδίδεται σύμφωνα με τα προβλεπόμενα 
στην παρ. 4 του άρθρου 23α του ν. 2773/1999 ή του Κώ- 

δικά Διαχείρισης του Δικτύου που εκδίδεται σύμφωνα 
με τα προβλεπόμενα στην παρ. 2 του άρθρου 22 του 
ν.2773/1999, παύουν να ισχύουν από την έναρξη ισχύος 
των ανωτέρω Κωδίκων. 

Άρθρο 5 

Τροποποιήσεις απόφασης Δ6/Φ1/οικ.18359/2006 

Διαγράφεται η λέξη «τριφασικό» από το πρώτο εδάφιο 
της παρ. 2 του άρθρου πρώτου και η φράση «στην Αθή¬ 
να» από το πρώτο εδάφιο της παρ. 2 του άρθρου εικο¬ 
στού τετάρτου του τύπου σύμβασης πώλησης ηλεκτρι¬ 
κής ενέργειας μεταξύ του Δ.Ε.Σ.Μ.Η.Ε και Παραγωγού 
από Α.Π.Ε. ή Σ.Υ.Θ.Η.Α., που εγκρίθηκε με την απόφαση 
του Υπουργού Ανάπτυξης Δ6/Φ1/οικ.18359/2006. 

Αρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 


ΠΑΡΑΡΤΗΜΑ (για αιολικούς σταθμούς) 

1. Ο Διαχειριστής Μη Διασυνδεδεμένων Νήσων, σύμφω¬ 

να με την κείμενη νομοθεσία και ιδίως τα προβλεπόμενα 
στις διατάξεις του ν. 2244/1994, του ν. 2773/1999, του 
ν.3468/2006, τον Κώδικα Διαχείρισης Μη Διασυνδεδε- 
μένων Νήσων, θα απορροφά, κάθε χρονική στιγμή, από 
το σύνολο των Παραγωγών από αιολικούς σταθμούς 
που εγκαθίστανται στο σύστημα της νήσου., μό¬ 

νον την ισχύ που είναι τεχνικά εφικτό να απορροφηθεί, 
λαμβάνοντας υπόψη τους περιορισμούς ευστάθειας του 
αυτόνομου ηλεκτρικού συστήματος της νήσου, και τα 
τεχνικά ελάχιστα των συμβατικών μονάδων παραγωγής, 
οι οποίες είναι αναγκαίες για την ασφαλή λειτουργία 
του συστήματος αυτού και την απρόσκοπτη ηλεκτρο- 
δότηση των καταναλωτών. 

2. Η ισχύς αυτή θα απορροφάται από κάθε Παρα¬ 
γωγό ανάλογα με την διαθέσιμη ισχύ του σε σχέση 
με την συνολικά διαθέσιμη ισχύ των παραγωγών από 
αιολικούς σταθμούς που δεν αποτελούν τμήμα Υβριδι- 
κού Σταθμού. Ως διαθέσιμη ισχύς από κάθε Παραγωγό 
νοείται κατ’ αρχάς η ισχύς που αναφέρεται στην παρ. 
2 του άρθρου πρώτου της παρούσας Σύμβασης, εκτός 
αν έχει δηλωθεί διαφορετική ισχύς από τον Παραγωγό, 
σύμφωνα με τη σχετική Δήλωση Διαθεσιμότητας Ισχύος 
που υποβάλλει. Ως Δήλωση Διαθεσιμότητας Ισχύος νο¬ 
είται η δήλωση του Παραγωγού σχετικά με τη μέγιστη 
ισχύ την οποία ο σταθμός του δύναται να διαθέσει 
στο δίκτυο. Η δήλωση αυτή υποβάλλεται υποχρεωτικά 
και εγγράφως από τον Παραγωγό στον Διαχειριστή 
Μη Διασυνδεδεμένων Νήσων, σε περίπτωση μερικής ή 
ολικής μη διαθεσιμότητας του σταθμού του, και εντός 
δύο (2) ημερών από τη θέση του σταθμού σε μερική ή 
ολική μη διαθεσιμότητα. Δύο (2) μέρες πριν από την 
αποκατάσταση της έλλειψης της διαθεσιμότητας του 
σταθμού, ο Παραγωγός υποχρεούται να υποβάλλει, κατά 


τα ως άνω, Δήλωση Διαθεσιμότητας Ισχύος προς τον 
Διαχειριστή Μη Διασυνδεδεμένων Νήσων. 

3. Ο Διαχειριστής Μη Διασυνδεδεμένων Νήσων ανα¬ 
λαμβάνει την υποχρέωση να προγραμματίζει την λει¬ 
τουργία του αιολικού σταθμού του Παραγωγού και να 
εκδίδει σχετικές εντολές, με βάση τα αναφερόμενα στην 
παρούσα Σύμβαση και το παρόν Παράρτημα. 

Η δυνατότητα απορρόφησης της παραγόμενης ενέρ¬ 
γειας του αιολικού σταθμού του Παραγωγού καθορίζε¬ 
ται σύμφωνα με τα προβλεπόμενα στις διατάξεις του 
Κώδικα Διαχείρισης Μη Διασυνδεδεμένων Νήσων και 
τους όρους της παρούσας Σύμβασης και του Παραρ¬ 
τήματος της. Η δυνατότητα αυτή υπολογίζεται απολο¬ 
γιστικά στο τέλος κάθε έτους με βάση τη μεθοδολογία 
που περιγράφεται στην παράγραφο 4 του παρόντος Πα¬ 
ραρτήματος και εκφράζεται σε Συμβατικές Ανηγμένες 
Ώρες Λειτουργίας (ΣΑΩΛ) όπως αυτές υπολογίζονται 
στην ως άνω παράγραφο. 

4. Οι ΣΑΩΛ του αιολικού σταθμού υπολογίζονται για 
κάθε ημερολογιακό έτος (Ημερολογιακό έτος απολογι¬ 
στικού υπολογισμού ΣΑΩΛ ν), με βάση τα απολογιστικά 
στοιχεία του έτους αυτού, μέχρι το τέλος του Μαρ¬ 
τίου του επόμενου έτους (έτος ν+1), και ανακοινώνο¬ 
νται εγγράφως στον Παραγωγό. Ο υπολογισμός αυτός 
πραγματοποιείται με βάση τα στοιχεία που τηρεί ο 
Διαχειριστής Μη Διασυνδεδεμένων Νήσων και ειδικό¬ 
τερα, στην περίπτωση κατά την οποία ο Διαχειριστής 
Μη Διασυνδεδεμένων Νήσων έχει τη δυνατότητα κατα¬ 
γραφής και αποθήκευσης, σε ωριαία βάση, των τιμών 
ισχύος του φορτίου και της παραγωγής των μονάδων 
παραγωγής του αυτόνομου συστήματος της νήσου, 
ακολουθείται η μεθοδολογία της παραγράφου 4.1. Σε 
διαφορετική περίπτωση, ακολουθείται η μεθοδολογία 
της παραγράφου 4.2. 

4.1 Για κάθε ώρα κατανομής ίι του ημερολογιακού 
έτους ν, ο Διαχειριστής Μη Διασυνδεδεμένων Νήσων 
υπολογίζει τη μέγιστη ωριαία ισχύ αιολικών σταθμών, η 
οποία είναι δυνατόν να απορροφηθεί από το αυτόνομο 
ηλεκτρικό σύστημα της νήσου κατά την ώρα ό. Η ισχύς 
αυτή είναι η ελάχιστη από τις εξής δύο υπολογιζόμενες 
ισχείς Ρ ε και Ρ ΤΕ για την ώρα ό: 

ί. Μέγιστη επιτρεπόμενη ισχύς αιολικών σταθμών λόγω 
τεχνικών ελάχιστων των μονάδων παραγωγής, Ρ ΤΕ . Αυτή 
υπολογίζεται με αφαίρεση της συνολικής ισχύος των 
τεχνικών ελάχιστων των μονάδων ελεγχόμενης παρα¬ 
γωγής (π.χ. συμβατικών μονάδων) που λειτούργησαν 
κατά την ώρα Μ, από τη μέση ωριαία ισχύ του συνολι¬ 
κού πραγματικού φορτίου του αυτόνομου ηλεκτρικού 
συστήματος κατά την ώρα ό. Ως πραγματικό φορτίο 
θεωρείται το φορτίο του συστήματος που καλύπτεται 
από όλες τις μονάδες παραγωγής, εξαιρουμένων των 
φωτοβολταϊκών μονάδων, και το οποίο μετράται και 
αποτυπώνεται από τον Διαχειριστή Μη Διασυνδεδεμέ- 
νων Νήσων, σύμφωνα με τα αναφερόμενα στον Κώδικα 
Διαχείρισης Μη Διασυνδεδεμένων Νήσων. Σε αυτό συ- 
μπεριλαμβάνεται εκείνο που τυχόν απορροφάται από 
υβριδικούς σταθμούς για αποθήκευση και δεν καλύπτε¬ 
ται από τις μονάδες ΑΠΕ του υβριδικού σταθμού αυτού, 
ενώ δεν συμπεριλαμβάνεται το φορτίο που καλύπτεται 
με την παροχή εγγυημένης ισχύος υβριδικού σταθμού 
κατά τις ώρες που παρέχεται η ισχύς αυτή. 

ίι. Μέγιστη επιτρεπόμενη ισχύς αιολικών σταθμών λόγω 
περιορισμών που τίθενται για την ευσταθή λειτουργία 

του αυτόνομου συστήματος, Ρ ε . Αυτή αποτελεί το γινό¬ 
μενο της μέσης ωριαίας ισχύος του πραγματικού φορ¬ 
τίου του συστήματος της νήσου αυτής, αφαιρουμένου 
του φορτίου που τυχόν απορροφάται από υβριδικούς 
σταθμούς, κατά την ώρα ίι, και του συντελεστή μέγιστης 
ωριαίας διείσδυσης αιολικών Ο που έχει καθοριστεί 
για το σύστημα αυτό. Ο συντελεστής μέγιστης ωριαίας 
διείσδυσης αιολικών Ο, ο οποίος εκφράζει το μέγιστο 
ποσοστό αιολικής ισχύος, σε σχέση με τη συνολική 
ικανότητα παραγωγής των ελεγχόμενων μονάδων πα¬ 
ραγωγής που λειτουργούν κάθε ώρα κατανομής, κα¬ 
θορίζεται διακριτά για κάθε Μη Διασυνδεδεμένο Νησί, 
σύμφωνα με τις διατάξεις του Κώδικα Διαχείρισης Μη 
Διασυνδεδεμένων Νήσων. Ειδικά για τη νήσο αυτή έχει 
καθοριστεί 0=.%. 

Η ωριαία ισχύς αιολικών σταθμών που δύναται να απορ- 
ροφηθεί από το σύστημα της νήσου αυτής [πιίη (Ρ ΤΕ , Ρ ε )], 
κάθε ώρα ίι, επιμερίζεται αναλογικά στο σύνολο των 
αιολικών σταθμών που είναι συνδεδεμένοι στο δίκτυο 
του συστήματος αυτού, και για τους οποίους έχουν 
συναφθεί οι σχετικές συμβάσεις Πώλησης μεταξύ πα¬ 
ραγωγών και Διαχειριστή Μη Διασυνδεδεμένων Νήσων, 
με βάση τις σχετικές Δηλώσεις Διαθεσιμότητας Ισχύος 
που έχουν υποβληθεί από τους παραγωγούς. 

Με τον τρόπο αυτό, για κάθε ώρα ίι του ημερολογια¬ 
κού έτους ν, δίδεται η δυνατότητα στον αιολικό σταθμό 
του Παραγωγού να εγχύσει στο δίκτυο του νησιού συ¬ 
γκεκριμένη ποσότητα ενέργειας, η οποία, διαιρούμενη 
με την ισχύ που ο Παραγωγός δηλώνει διαθέσιμη για 
την ώρα ίι, προσδιορίζει τις ΣΑΩΛ ή της ώρας ίι. 

Οι ΣΑΩΛ του αιολικού σταθμού για ολόκληρο το ημε¬ 
ρολογιακό έτος ν υπολογίζονται ως το άθροισμα των 
ωριαίων ΣΑΩΛ^: 

ΣΑΩΛ=Σ η ΣΑΩΛ η 

π ΓΙ 

Σε περίπτωση απώλειας του δικτύου σύνδεσης του 
αιολικού σταθμού του Παραγωγού με το αυτόνομο ηλε¬ 
κτρικό σύστημα της νήσου, λόγω βλάβης ή συντήρησης 
του δικτύου αυτού, οι ωριαίες ΣΑΩΛ Η που αντιστοιχούν 
στις ώρες αποσύνδεσης δεν προσμετρώνται στις ΣΑΩΛ 
του έτους ν. 

Συμφωνείται ότι οι ως άνω ώρες αποσύνδεσης δεν 
θα υπερβαίνουν κατ’ ανώτατο όριο τις 360 ώρες ετη- 
σίως. Ειδικά και μόνο για την περίπτωση βλάβης στο 
μετασχηματιστή ανύψωσης του δικτύου σύνδεσης του 
αιολικού σταθμού κατά το έτος ν, ο Διαχειριστής Μη 
Διασυνδεδεμένων Νήσων δύναται, αιτιολογημένα, να 
αυξήσει τις επιτρεπόμενες ώρες αποσύνδεσης έως 720 
ώρες ετησίως. 

4.2 Οι ΣΑΩΛ εκτιμώνται με βάση τα υφιστάμενα, κατά 
την υπογραφή της παρούσας σύμβασης, στοιχεία, κα¬ 
θώς και ορισμένα βασικά μεγέθη του αυτόνομου ηλε¬ 
κτρικού συστήματος της νήσου που ισχύουν κατά το 
έτος ν, ως εξής: 

Οι για τον προσεγγιστικό υπολογισμό των ΣΑΩΛ 
αναφερόμενες έννοιες/ορισμοί, έχουν την ακόλουθη 
έννοια: 

ν: Ημερολογιακό έτος απολογιστικού υπολογισμού 
ΣΑΩΛ 

Ρ Μ : Μέγιστη ωριαία ισχύς πραγματικού φορτίου του 
αυτόνομου ηλεκτρικού συστήματος της νήσου αυτής 
κατά το έτος ν. 

Ρ^: Συνολική Μέγιστη Ισχύς Παραγωγής Αιολικών 
Σταθμών, η οποία ισούται με το εκάστοτε άθροισμα 


των αναγραφομένων ισχύων στις εκάστοτε συναφθεί- 
σες Συμβάσεις Πώλησης ανάμεσα στους αιολικούς 
σταθμούς και τον Διαχειριστή Μη Διασυνδεδεμένων 
Νήσων, για την νήσο αυτή. Σε περίπτωση μεταβολής 
της ισχύος αυτής εντός του έτους, η Συνολική Μέγι¬ 
στη Ισχύς Παραγωγής Αιολικών Σταθμών υπολογίζεται 
ξεχωριστά για τα διαστήματα του έτους που αυτή πα¬ 
ραμένει σταθερή 

γ(%): Ποσοστό ισχύος αιολικών σταθμών σε σχέση με 
το μέγιστο ωριαίο φορτίο του συστήματος της νήσου 
αυτής το έτος ν, δηλαδή: 

γ(%) = (Ρ γγι /Ρ μ ) * 100% 

Οι ΣΑΩΛ ορίζονται ως συνάρτηση του ποσοστού γ(%) 
από τον παρακάτω πίνακα: 

Ποσοστό ν (%) ΣΑΩΛ (ίι) 

5 

10 

15 

20 

25 

30 

Για ενδιάμεσα ποσοστά του γ επιτρέπεται γραμμική 
παρεμβολή. 

Οι ΣΑΩΛ του ανωτέρω πίνακα εφαρμόζονται για όλους 
τους αιολικούς σταθμούς που είναι συνδεδεμένοι στο 
δίκτυο της νήσου αυτής και για τους οποίους έχουν 
συναφθεί σχετικές Συμβάσεις Πώλησης μεταξύ των πα¬ 
ραγωγών και του Διαχειριστή Μη Διασυνδεδεμένων Νή¬ 
σων και δεν αποτελούν τμήμα Υβριδικού Σταθμού. Οι εν 
λόγω ΣΑΩΛ έχουν υπολογιστεί με βάση την εκτιμώμενη, 
κατά την υπογραφή της παρούσας Σύμβασης, καμπύ¬ 
λη διάρκειας του φορτίου του αυτόνομου ηλεκτρικού 
συστήματος της νήσου αυτής, τη σειρά ένταξης και τα 
τεχνικά χαρακτηριστικά (μέγιστη και τεχνικά ελάχιστη 
ισχύ παραγωγής) των συμβατικών μονάδων του συ¬ 
στήματος αυτού, όπως εφαρμόζονται κατά τον χρόνο 
υπογραφής της παρούσας Σύμβασης, την παροχή εγ¬ 
γυημένης ισχύος υβριδικών σταθμών, και λαμβάνοντας 
υπόψη ότι η μέση ωριαία συνολική αιολική ισχύς των 
εν λειτουργία μονάδων στη νήσο που δεν αποτελούν 
τμήματα Υβριδικών Σταθμών δεν υπερβαίνει ένα ορι¬ 
σμένο ποσοστό της συνολικής ικανότητας παραγωγής 
των ελεγχόμενων μονάδων παραγωγής που λειτουρ¬ 
γούν κάθε ώρα κατανομής (συντελεστής Ο). Το ποσοστό 
αυτό καθορίζεται για κάθε Μη Διασυνδεδεμένο Νησί, 
σύμφωνα με τις διατάξεις του Κώδικα Διαχείρισης Μη 
Διασυνδεδεμένων Νήσων. Ειδικά για τη νήσο αυτή έχει 
καθοριστεί Ω=.%. 

Σε περίπτωση που κατά τη διάρκεια του έτους υπάρχει 
μεταβολή στο ποσοστό γ, λόγω μεταβολής της Συνολικής 
Ισχύος Παραγωγής αιολικών σταθμών (Ρ^), τότε υπολογί¬ 
ζεται ο σταθμισμένος μέσος όρος των ΣΑΩΛ ως εξής: 

ΣΑΩΛ = (Σ, οΙ. * * Κ) / Ω 

όπου: 

ί: Περίοδος του έτους ν κατά την οποία παραμένει 
σταθερή η Συνολική Μέγιστη Ισχύς Παραγωγής Αιολικών 
Σταθμών (Ρ^) και συνεπώς το ποσοστό γ (γ) 

Ιΐ: ΣΑΩΛ που αντιστοιχούν στην περίοδο ί με βάση 
το αντίστοιχο ποσοστό Υ; σύμφωνα με τον ανωτέρω 
πίνακα 

ά,: Ημέρες της περιόδου ί κατά τις οποίες παραμένει 
σταθερή η Συνολική Μέγιστη Ισχύς Παραγωγής Αιολικών 
Σταθμών (Ρ^) και συνεπώς το ποσοστό γ (γ) 

ϋ: Συνολικές ημέρες ημερολογιακού έτους ν (365 ή 
366) 

1<ί Συντελεστής για κάθε παραγωγό με τιμές 0 ή 1 

1 εφόσον ο αιολικός σταθμός του Παραγωγού είναι 
ενταγμένος στο πρόγραμμα λειτουργίας σύμφωνα με 
τα οριζόμενα στην παρ. 5 του παρόντος. 

0 εφόσον ο αιολικός σταθμός του Παραγωγού δεν 
είναι ενταγμένος στο πρόγραμμα λειτουργίας σύμφωνα 
με τα οριζόμενα στην παρ. 5 του παρόντος. 

Αν αποκλειστικά για λόγους συντήρησης ή βλάβης 
του δικτύου διασύνδεσης του αιολικού σταθμού του 
Παραγωγού γίνει αποσύνδεση του σταθμού αυτού για 
κάποιες ώρες, για τις ώρες αυτές ο Διαχειριστής Μη 
Διασυνδεδεμένων Νήσων δεν είναι υπορεωμένος να 
αγοράζει ενέργεια και οι ΣΑΩΛ που έχουν υπολογιστεί 
με εφαρμογή των ανωτέρω υφίστανται τροποποίηση 
ως εξής: 

ΣΑΩΛ' = ΣΑΩΛ * τ 

όπου τ = (Ω - ΔΩ) / Ω 

και ΔΩ = ΔΩ ε + ΔΩ Π 

ΔΩ ε : Οι ώρες αποσύνδεσης του αιολικού σταθμού 
του Παραγωγού κατά τη διάρκεια του ημερολογιακού 
έτους αποκλειστικά για λόγους που ανάγονται στην 
ασφαλή λειτουργία του δικτύου και είναι ανεξάρτητοι 
από τον Παραγωγό (συντήρηση ή βλάβη δικτύου ΧΤ, ΜΤ 
ή ΥΤ διασύνδεσης του σταθμού). Συμφωνείται για τις 
ώρες αυτές ανώτατο όριο 360 ώρες ετησίως και σε 720 
ώρες ετησίως αν προκύψει βλάβη στο μετασχηματιστή 
ανύψωσης. 

ΔΩ Π : Ώρες κατά τις οποίες ο αιολικός σταθμός του 
Παραγωγού είναι αποσυνδεδεμένος από το σύστημα 
με ευθύνη του Παραγωγού (π.χ. συντήρηση ή βλάβη 
αιολικού σταθμού, αποσύνδεση αιολικού σταθμού λόγω 
απώλειας επικοινωνίας, με υπαιτιότητα του Παραγω¬ 
γού, της επικοινωνίας μεταξύ του αιολικού σταθμού και 
του υποσυστήματος τηλελέγχου του συστήματος της 
νήσου αυτής δεν λαμβάνονται υπόψη οι ώρες κατά τις 
οποίες ο αιολικός σταθμός του Παραγωγού δεν είναι 
εντεταγμένος στο πρόγραμμα λειτουργίας σύμφωνα με 
την παρ. 5 του παρόντος. 

Ω: Συνολικές ώρες του έτους για τις οποίες έγινε ο 
υπολογισμός των ΣΑΩΛ, δηλαδή ϋ * 24 ή Σ(ά ( * * 24 

για την περίπτωση που κατά τη διάρκεια του έτους 
υπάρχει μεταβολή στο ποσοστό γ. 

Σε κάθε περίπτωση καταμέτρησης ωρών που περι¬ 
λαμβάνονται στις ώρες ΔΩ (συντήρηση ή βλάβη του 
δικτύου διασύνδεσης ή διακοπή με υπαιτιότητα του Πα¬ 
ραγωγού), ο Διαχειριστής Μη Διασυνδεδεμένων Νήσων 
γνωστοποιεί εγγράφως τον συνολικό αριθμό των ωρών 
που καταμετρήθηκαν, το αντίστοιχο χρονικό σημείο 
του συμβάντος και το λόγο για τον οποίο έγινε η κα¬ 
ταμέτρηση. 

5. Ο προγραμματισμός λειτουργίας του αιολικού σταθ¬ 
μού θα γίνεται από τον Διαχειριστή Μη Διασυνδεδεμέ- 
νων Νήσων ο οποίος και θα εκδίδει κατάλληλες εντολές. 
Η διαχείριση της αποδιδόμενης ισχύος του αιολικού 
πάρκου θα γίνεται μέσω του υποσυστήματος τηλελέγ¬ 
χου του συστήματος της νήσου αυτής, με κατάλληλες 
εντολές προς τον Παραγωγό του αιολικού σταθμού. 

Ο Διαχειριστής Μη Διασυνδεδεμένων Νήσων θα γνω¬ 
στοποιεί κάθε μέρα στον Παραγωγό το πρόγραμμα λει¬ 
τουργίας του επόμενου 24ώρου με την ωριαία ισχύ, την 
οποία μπορεί να απορροφήσει από αυτόν. Το πρόγραμ¬ 


μα αυτό λειτουργίας καταρτίζεται λαμβανομένης υπόψη 
και της σχετικής Δήλωσης Διαθεσιμότητας Ισχύος του 
Παραγωγού. 

Μετά τη γνωστοποίηση του 24ώρου προγράμματος 
λειτουργίας του αιολικού σταθμού, ο Παραγωγός υπο- 
χρεούται να γνωστοποιεί στον Διαχειριστή Μη Διασυν- 
δεδεμένων Νήσων τη δυνατότητα ανταπόκρισής του 
στο ημερήσιο πρόγραμμα λειτουργίας εντός μιας ώρας 
από την γνωστοποίηση και με ηλεκτρονικά μέσα. Κάθε 
μεταβολή των παραπάνω ορίων ισχύος θα διαβιβάζεται 
από τον Διαχειριστή Μη Διασυνδεδεμένων Νήσων στον 
Παραγωγό με τηλεεντολή του υποσυστήματος τηλελέγ¬ 
χου του συστήματος της νήσου αυτής, ο οποίος θα είναι 
υποχρεωμένος να συμμορφώνεται. Η εντολή δίδεται 
για συγκεκριμένη ώρα κατανομής και τουλάχιστον μία 
ώρα πριν από την ώρα εφαρμογής της. Σε περίπτωση 
που, εντός των πρώτων 15 λεπτών της ώρας κατανομής, 
κατά την οποία εφαρμόζεται η εντολή, ο Παραγωγός 
δεν συμμορφωθεί με την παραπάνω εντολή, και εφόσον 
πρόκειται για εντολή περιορισμού της ισχύος του αιολι¬ 
κού σταθμού του, ο Διαχειριστής Μη Διασυνδεδεμένων 
Νήσων δικαιούται να θέσει τον αιολικό σταθμό εκτός 
λειτουργίας. 

Σε περίπτωση κατά την οποία ο Παραγωγός δεν θα 
είναι για οποιοδήποτε λόγο σε θέση να αποδώσει εν 
όλω ή εν μέρει την ισχύ η οποία ζητείται από τον Διαχει¬ 
ριστή Μη Διασυνδεδεμένων Νήσων, τότε ο τελευταίος 
έχει δικαίωμα να απορροφήσει το υπόλοιπο της ισχύος 
από τους άλλους παραγωγούς, αν αυτό είναι δυνατό. 
Στην περίπτωση αυτή, ο Παραγωγός δεν έχει δικαίωμα 
να αξιώσει από τον Διαχειριστή Μη Διασυνδεδεμένων 
Νήσων την απορρόφηση της ισχύος αυτής σε άλλη 
χρονική στιγμή. 

6. Οι πραγματοποιηθείσες Ανηγμένες Ώρες Λειτουργί¬ 
ας (ΑΩΛ) για τον Παραγωγό θα υπολογίζονται από τον 
Διαχειριστή Μη Διασυνδεδεμένων Νήσων απολογιστικά 
για κάθε έτος ν και θα ανακοινώνονται στον Παραγωγό, 
μέχρι το τέλος Φεβρουάριου του επομένου έτους ν+1 με 
την κατωτέρω σχέση, για την περίοδο που ο αιολικός 
σταθμός λειτουργεί: 

ΑΩΛ = Σ) (Ρ3Ρ ] *Δί) / Ρ 0 . 

όπου: 

): τα χρονικά διαστήματα εντός του έτους ν σε ώρες, 
κατά τα οποία οι τιμές Ρ„„ και είναι σταθερές 

, , «Π , , 

Ρ 3Ρ] : η ισχύς την οποία γνωστοποίησε ο Διαχειριστής 
Μη Διασυνδεδεμένων Νησιών στον Παραγωγό ότι μπο¬ 
ρεί να απορροφήσει για ορισμένο χρονικό διάστημα ), 
λαμβάνοντας υπόψη τη σχετική Δήλωση Διαθεσιμότη¬ 
τας Ισχύος του Παραγωγού. 

ΔΤ η διάρκεια σε ώρες του χρονικού διαστήματος) 

Ρ Β| : η ισχύς που έχει δηλωθεί διαθέσιμη από τον 
Παραγωγό για το χρονικό διάστημα ), σύμφωνα με τη 
σχετική Δήλωση Διαθεσιμότητας Ισχύος 

Οι πραγματοποιηθείσες ΑΩΛ πρέπει να είναι μεγα¬ 
λύτερες ή ίσες με τις ΣΑΩΛ. Στην περίπτωση που ακο¬ 
λουθείται η μεθοδολογία της παραγράφου 4.1, μπορεί οι 
πραγματοποιηθείσες ΑΩΛ να υπολείπονται των ΣΑΩΛ 
μέχρι ποσοστού 3%. 

7. Οι μόνες διαφοροποιήσεις στη Συνολική Μέγιστη 
Ισχύ Παραγωγής Αιολικών Σταθμών που γίνονται απο¬ 
δεκτές κατά τη διάρκεια του ημερολογιακού έτους είναι 
αυτές που οφείλονται στις ακόλουθες αιτίες. Η ακόλου¬ 
θη αναφορά είναι αποκλειστική και όχι ενδεικτική: 

α)Ένταξη νέων αιολικών σταθμών στο ηλεκτρικό σύ¬ 
στημα της νήσου αυτής 

β) Οριστική ανάκληση αδείας λειτουργίας αιολικού 
σταθμού που λειτουργεί στη νήσο αυτή 

γ) Διακοπή λειτουργίας αιολικών σταθμών, που μπορεί 
να επέλθει εξαιτίας: 

- Προσωρινής ανάκλησης της αδείας λειτουργίας 

- Πρωτοβουλίας του Παραγωγού για χρονικό διάστημα 
μεγαλύτερο των τριάντα (30) ημερών. 

- άλλων περιπτώσεων που προβλέπονται ρητά στην 
παρούσα Σύμβαση. 

Στις ως άνω περιπτώσεις η διακοπή αυτή κοινοποιεί¬ 
ται εγγράφως προς όλους τους Παραγωγούς και κατά 
περίπτωση είτε στον Διαχειριστή Μη Διασυνδεδεμένων 
Νήσων είτε στον Παραγωγό. 

δ) Επανένταξη αιολικού σταθμού μετά από άρση των 
λόγων που προκάλεσαν τη διακοπή που περιγράφεται 
στην παρ. γ. 

Στην περίπτωση αυτή ο Παραγωγός υποχρεούται να 
ανακοινώνει στον Διαχειριστή Μη Διασυνδεδεμένων Νή¬ 
σων την ημερομηνία επανένταξης του σταθμού του με 
σχετική Δήλωση Διαθεσιμότητας Ισχύος, τουλάχιστον 
δύο (2) εργάσιμες ημέρες νωρίτερα. 

8. Εάν οι συνθήκες λειτουργίας του συστήματος της 
νήσου αυτής το επιτρέπουν, ο Διαχειριστής Μη Δια- 
συνδεδεμένων Νήσων θα αγοράζει ενέργεια επί πλέον 
αυτής που αντιστοιχεί στις ΣΑΩΔ. 

9. Ο Διαχειριστής Μη Διασυνδεδεμένων Νήσων είναι 
υποχρεωμένος, μέσω του υποσυστήματος τηλελέγχου 
του συστήματος της νήσου αυτής, να τηρεί όλα τα 
στατιστικά στοιχεία λειτουργίας που αφορούν στη λει¬ 
τουργία του συστήματος, σε σχέση με τους αιολικούς 


σταθμούς, για κάθε έτος ν. Τα στοιχεία αυτά, είναι κατ’ 
ελάχιστον τα εξής: 

- Πρόγραμμα λειτουργίας του σταθμού του Παραγω¬ 
γού για κάθε 24ωρο και τυχόν τροποποιήσεις του, ώστε 
να μπορεί να προσδιοριστεί η τιμή Ρ8Ρ και το αντίστοι¬ 
χο χρονικό διάστημα που αυτή παρέμεινε σταθερή 

- Δηλώσεις Διαθεσιμότητας Ισχύος του Παραγωγού 
καθ’ όλη τη διάρκεια του έτους ν 

- Μέση ωριαία ισχύς φορτίου του αυτόνομου ηλεκτρι¬ 
κού συστήματος της νήσου 

- Πρόγραμμα ένταξης και φόρτισης, σε ωριαία βάση, 
των συμβατικών μονάδων παραγωγής του αυτόνομου 
συστήματος, για κάθε μονάδα ξεχωριστά 

- Πραγματική παραγωγή του αιολικού σταθμού του πα¬ 
ραγωγού σε ωριαία βάση (μέσες ωριαίες τιμές ισχύος) 

Επίσης ο Διαχειριστής Μη Διασυνδεδεμένων Νήσων 
θα γνωστοποιεί στον Παραγωγό τις εκάστοτε μελλοντι¬ 
κές μεταβολές στη σύνθεση και τον τρόπο λειτουργίας 
των συμβατικών μονάδων του συστήματος της νήσου 
αυτής. 

10. Σε αιολικούς σταθμούς, στην άδεια παραγωγής των 
οποίων περιλαμβάνεται όρος που επιβάλει την ένταξή 
τους στο Δίκτυο υπό την προϋπόθεση της προηγούμε¬ 
νης ένταξης και άνευ περιορισμών λειτουργίας άλλων 
αιολικών σταθμών, ο Διαχειριστής Μη Διασυνδεδεμένων 
Νήσων δεν παρέχει την, κατά τις διατάξεις των παρα¬ 
γράφων 3 και 4 του παρόντος, εγγύηση ΣΑΩΔ. Στους 
αιολικούς σταθμούς, στην άδεια παραγωγής των οποίων 
περιλαμβάνεται ο ως άνω όρος, κατανέμεται αναλογικά 
με τη διαθέσιμη ισχύ τους το περιθώριο που προκύπτει 
μετά την χωρίς περιορισμό ένταξη των αιολικών σταθ¬ 
μών που προηγούνται κατά τα ανωτέρω. 

